text:
Ke Direng fa Batsadi Ba me Ba Tlhalana?
Se o ka se dirang
Tlotla ka dilo tse o tshwenyegileng ka tsone. Bolelela batsadi ba gago kafa o hutsafetseng e bile o tlhakane tlhogo ka teng. Gongwe ba tla kgona go tlhalosa gore go diragala eng mme ba okobatse matshwenyego a gago.
Fa batsadi ba gago ba sa kgone go go kgothatsa kafa o tlhokang ka teng, o ka nna wa tshololela mafatlha mo tsaleng nngwe e e godileng.— Diane 17:17.
Mo godimo ga moo o ka utlwiwa ke Rrago yo o kwa legodimong, “
Moutlwi wa thapelo.” (Pesalema 65:2) Mmulele mafatlha “
ka gonne o a lo kgathalela.”—1 Petere 5:7.
Se o sa tshwanelang go se dira
O se ka wa boloka sekgopi. Daniel yo batsadi ba gagwe ba ileng ba kgaogana a na le dingwaga di le supa a re: “
Batsadi ba me ba ne ba le bogagapa.
Tota ba ne ba sa akanye ka rona le kafa se ba neng ba se dira se neng se tla re ama ka teng.”
Daniel o ne a ka diragalelwa ke eng se se botlhoko fa a ne a ka gana go tlogela go galefa le go boloka sekgopi?—Ntlha e e ka thusang: Bala Diane 29:22.
Ke eng fa go ka nna molemo gore Daniel a leke go itshwarela batsadi ba gagwe kutlobotlhoko e ba e mmaketseng?—Ntlha e e ka thusang: Bala Baefeso 4:31, 32.
Tila mekgwa e e ka go gobatsang. Denny o gakologelwa jaana: “
Ke ne ke hutsafetse e bile ke ngomogile pelo fa batsadi ba me ba sena go tlhalana.
Ke ne ka simolola go nna le mathata kwa sekolong mme ka se ka ka fenya ditlhatlhobo ngwaga mongwe. Morago ga moo . . . ke ne ka nna rametlae wa mo tlelaseng e bile ke le ntwadumela.”
O akanya gore Denny o ne a leka go fitlhelela eng ka go nna rametlae kgotsa go nna ntwadumela?
Molaomotheo o o mo go Bagalatia 6:7 o ka thusa jang batho ba ba tshwanang le Denny gore ba tile mekgwa e e gobatsang?
Kutlobotlhoko e tsaya nako go fola. Le fa go ntse jalo, fa botshelo jwa gago bo ntse bo boela mo setlwaeding, o tla simolola go ikutlwa o tshela sentle gape.


c: text/html

text:
Dikitsiso Tsa Semolao
Tshwanelo ya Bagatisi
© 2014 Watch Tower Bible and Tract Society of Pennsylvania, Inc. All rights reserved.
Website eno e gatisitswe le go tlhokomelwa ke Watchtower Bible and Tract Society of New York, Inc. (“Watchtower”). Ntle le fa go bontshitswe ka tsela nngwe, mokwalo otlhe le tshedimosetso e nngwe e e mo website eno di tlhamilwe ke Watch Tower Bible and Tract Society of Pennsylvania.
Matshwao a Mekgatlho
Adobe, moano wa Adobe, Acrobat, le moano wa Acrobat ke matshwao a Adobe Systems Incorporated. iTunes le iPod ke matshwao a Apple Inc. Matshwao otlhe a mangwe le a a kwadisitsweng semolao ke a beng ba one.
Melawana ya Tiriso le Tetla ya go Dirisa Website
Melawana eno ya Tiriso e laola tsela e o dirisang website ka yone. Ka go dirisa website eno, o a bo o amogela Melawana ya Tiriso ka botlalo. Fa o sa dumalane le Melawana eno ya Tiriso kgotsa le karolo epe ya one, o se ka wa dirisa website eno.
Go kaya eng go dirisa website ka tsela e e tshwanetseng? O ka leba le go itseela dikgatiso tsa ileketeroniki, mmino, mokwalo, dibidio (“Tshedimosetso”) le go printa ditshwantsho tse di kwadisitsweng gore o di dirisetse dilo tsa botho mme e seng go dira kgwebo ka tsone, go dumalana le dithibelo tse di fa tlase le mo dikarolong dingwe tsa Melawana eno ya Tiriso. Ka jalo, o ka se:
Tsenye tshedimosetso ya website eno mo Internet (website epe fela, website e go anamisiwang difaele mo go yone kgotsa ya go ikgolaganya le ba bangwe);
Gatise Tshedimosetso ya website eno e le karolo ya software application epe fela;
Gatise tshedimosetso sesha, wa e kwalolola kgotsa wa e dirisetsa maikaelelo a a sa tshwanelang a go dira kgwebo kgotsa go bona madi (le fa go sa batliwe poelo), se se akaretsang go anamisa dithulaganyo tsa khomputara tse di amanang ka tlhamalalo kgotsa e seng ka tlhamalalo le website eno;
Tsene mo website eno ka maikaelelo a go dira kgotsa a go anamisa tshedimosetso e e dirang gore dithulaganyo tsa khomputara di bereke (source code), didirisiwa kgotsa ditsela tsa go tsaya tshedimosetso mo website kgotsa ka tsela nngwe e e e amang;
Dirise website eno kgotsa ditirelo tse dingwe tsa yone ka tsela e e botlhaswa, jaaka go kgoreletsa kgotsa go tsena mo website kgotsa ditirelo tse dingwe tsa yone ka tsela e e sa akarediwang mo go diriseng website;
Dirise website ka tsela e e tla e tsenyang mo kotsing kgotsa ya dira gore e se ka ya dira sentle; kgotsa ka tsela epe e e seng ka fa molaong, e e tsietsang kgotsa e e kotsi kgotsa ka boikaelelo kgotsa tiro e e seng ka fa molaong, e e tsietsang kgotsa e e kotsi;
Dirise website eno ka maikaelelo ape fela a go bapatsa.
Go se Ikobele Melawana ya Tiriso
Fa o sa ikobele Melawana ya Tiriso ka tsela epe fela, go sa kgathalesege gore ke melao efe mo Melawaneng ya Tiriso, Watchtower e ka tsibogela tlolomolao eo ka go tsaya dikgato tse e bonang di tshwanela, se se akaretsang go go sekega mo go diriseng website, go go itsa go dirisa website, go thibela dikhomputara tse di dirisang aterese ya gago ya IP go tsena mo website eno, go ikgolaganya le khampani e e go abelang ditirelo tsa Internet gore e go thibele go tsena mo website eno kgotsa le go go sekisa semolao.
Phetogo
Watchtower e ka tlhabolola Melawana eno ya Tiriso fa nako e ntse e feta. Melawana ya Tiriso e e tlhabolotsweng e tla simolola go dira go tloga ka letlha le e gatisitsweng ka lone mo website. Tsweetswee, gangwe le gape bala Melawana eno ya Tiriso go tlhomamisa gore o tlwaelana le ya bosheng.
Molao le Taolo
Melawana eno ya Tiriso e tla laolwa le go tlhaloganngwa go ya ka melao ya State of New York, U.S.A., kwa ntle ga go tsaya tsia melao e e sa dumalaneng le yone. Kgato epe fela ya semolao e e malebana le Melawana eno ya Tiriso e tla diriwa mo kgotlatshekelong ya molao e e nang le taolo mo State of New York, U.S.A.
Bomasisi
Fa kgotlatshekelo e e nang le dithata tse di lekaneng e atlhola gore karolo nngwe ya Melawana eno ya Tiriso ga e dire kgotsa ga e ka fa molaong, dikarolo tse dingwe tsone di tla tswelela go dira. Fa Watchtower e ka palelwa ke go diragatsa karolo nngwe ya Melawana eno ya Tiriso, seno se tla bo se sa kaye gore karolo kgotsa molawana oo ga o tlhoke go ikobelwa kgotsa go diragadiwa.
Tumalano e e Feletseng
Melawana eno ya Tiriso ke tumalano e e feletseng magareng ga gago le Watchtower malebana le tsela e o dirisang website eno ka teng mme e emisetsa ditumalano dipe tse dingwe tsa mo nakong e e fetileng tse di malebana le tsela e o dirisang website eno ka yone.

robotstxt: allowed

filter: keep


text:
Jaci Velasquez - Cómo Se Cura Una Herida (traduction en tswana)
traduction en tswana
O Fodisa Lebadi Jang
Go botlhoko jang go itharabololwa ke nnete e babang
Go lemoga maikutlo a maabane e ne ele maithamako fela
Go itse gore go fedile
Go botlhoko go bona fa lebota la maloba
Le ne le sira matlho ame go bona nnete
Chorus
O fodisa lebadi jang
Boitshwarelo bo le thata, o ka se lebale
O leba lefatshe jang pelo e phatlogile
Ha maswabi a phuthamisa lefatshe
Ke ne ke sa akanye o ka ntsietsa
Kutlobotlhokong yotlhe, tumelo e ntshegeditse
Mo maikwatlhaong a senang palo, ke batlile kgothatso
Ka lelalela legodimong, ka botsa
(Chorus)
Tsietso ya gago e nthutile se,
Ga go sepe se babalesegileng
Le gore, go tshepagala fela Modimo
espagnol
Cómo Se Cura Una Herida
Aidez à traduire « Cómo Se Cura Una Herida »
Jaci Velasquez: Top 3
Voir aussi
espagnol: Artistes populaires|Chansons populaires
espagnol → tswana: Toutes les traductions
Commentaires


text:
Alpha Blondy - Mo Música y Letra, MP3 GRATIS
Assida gnamien nidia Assida gnamien nidia Assida gnamien nidia Mitou mikan adia wa ya mami Assida gnamien nidia Assida gnamien nidia Assida gnamien nidia Mitou mikan adia wa ya mami Mo mo mo mo adia wa ya mami Mo mo mo mo adia wa ya mami Mo mo mo mo adia wa ya mami Mitou mikan adia wa ya mami Oh my God I and I thank you now Oh my Lord I and I thank you yeah Oh my God I and I thank you For everything that you've done for me Oh my God I and I thank you now Oh my Lord I and I thank you yeah Oh my God I and I thank you For everything that you've done for me I'm saying Mo mo mo mo adia wa ya mami Mo mo mo mo adia wa ya mami Mo mo mo mo adia wa ya mami Mitou mikan adia wa ya mami Oh mon Dieu je te dis mercie Oh mon Dieu je te remercie Oh mon Dieu je te dis mercie Oh mon Dieu je te remercie Mo mo mo mo adia wa ya mami Mo mo mo mo adia wa ya mami Mo mo mo mo adia wa ya mami Mitou mikan adia wa ya mami Mo mo mo mo adia wa ya mami Mo mo mo mo adia wa ya mami Mo mo mo mo adia wa ya mami Mitou mikan adia wa ya mami Mo mo mo mo adia wa ya mami Mo mo mo mo adia wa ya mami Mo mo mo mo adia wa ya mami Mitou mikan adia wa ya mami Mo mo mo mo adia wa ya mami Mo mo mo mo adia wa ya mami Mo mo mo mo adia wa ya mami Mitou mikan adia wa ya mami


text:
Baebele ya mo Internet | THANOLO YA LEFATSHE LE LESHA YA DIKWALO TSE DI BOITSHEPO
A o ka rata go bala setlhogo seno ka %%?
Daniele 7:1-28
7 Mo ngwageng wa ntlha wa ga Beleshasare+ kgosi ya Babelona, Daniele a bona toro le diponatshegelo tsa tlhogo ya gagwe a le mo bolaong jwa gagwe.+ Ka nako eo a kwala toro ka boyone.+ A bolela pego e e feletseng ya dikgang tseno.2 Daniele a bua a re:“Mme ka bona mo diponatshegelong tsa me bosigo, mme bona! diphefo tse nnè+ tsa magodimo di ne di fudua lewatle le legolo.+3 Mme dibatana tse nnè tse dikgolo+ di ne tsa tswa mo lewatleng,+ sengwe le sengwe se farologane+ le se sengwe.4 “Sa ntlha se ne se tshwana le tau,+ mme se ne se na le diphuka tsa ntsu.+ Ke ne ka nna ka leba go fitlha diphuka tsa sone di khumolwa, mme sa tsholediwa mo lefatsheng+ sa dirwa gore se eme ka dinao tse pedi fela jaaka motho, mme sa newa pelo ya motho.+5 “Mme bona! sebatana se sengwe, sa bobedi, sone se tshwana le bera.+ Mme se ne se tsholeditswe mo letlhakoreng le le lengwe,+ mme go ne go na le dikgopo di le tharo mo molomong wa sone fa gare ga meno a sone; mme ba se raya ba re: ‘Nanoga, ja nama e ntsi.’+6 “Morago ga moo ka nna ka leba, mme bona! sebatana se sengwe, se se tshwanang le lengau,+ mme se ne se na le diphuka di le nnè tsa sebopiwa se se fofang mo mokwatleng. Mme sebatana seo se ne se na le ditlhogo di le nnè,+ mme ruri sa newa bobusi.7 “Morago ga moo ka nna ka leba mo diponatshegelong tsa bosigo, mme bona! sebatana sa bonè, se boifisa e bile se boitshega mme se nonofile+ ka tsela e e sa tlwaelegang. Mme se ne se na le meno a tshipi, a magolo. Se ne se kometsa e bile se thubaganya, mme mo go setseng se ne se go gataka ka dinao. Mme e ne e le selo se se farologaneng le dibatana tse dingwe tsotlhe tse di neng di nnile teng pele ga sone, mme se ne se na le dinaka di le lesome.+8 Ke ne ka nna ka leba dinaka, mme bona! lonaka lo longwe, lo lonnye,+ lwa tlhoga mo gare ga tsone, mme go ne go na le dinaka tse tharo mo go tsa ntlha tse di neng tsa khumolwa fa pele ga lone. Mme bona! go ne go na le matlho a tshwana le matlho a motho mo lonakeng lo, mme go ne go na le molomo o o buang dilo tse dikgolo.+9 “Ke ne ka nna ka leba go fitlha go bewa ditulo tsa bogosi+ mme Mogologolo wa Malatsi+ a nna. Diaparo tsa gagwe di ne di le ditshweu fela jaaka kapoko,+ mme moriri wa tlhogo ya gagwe o ne o tshwana le boboa jo bo phepa.+ Setulo sa gagwe sa bogosi e ne e le dikgabo tsa molelo;+ mme maotwana a sone e le molelo o o tukang.+10 Go ne go na le molatswana wa molelo o elela o tswa fa pele ga gagwe.+ Go ne go na le dikete di le sekete tse di neng di mo direla,+ le dikete di le lesome di menagane ga dikete di le lesome tse di neng di eme fa pele ga gagwe.+ Tsheko+ ya tsena, mme go ne go na le dibuka tse di neng tsa bulwa.11 “Ka nna ka leba ka nako eo ka ntlha ya modumo wa mafoko a magolo a lonaka lo neng lo a bua;+ ka nna ka leba go fitlha sebatana se bolawa le setoto sa sone se senngwa e bile se tsenngwa mo molelong o o tukang.+12 Mme fa e le dibatana tse dingwe tsotlhe+ tsone, bobusi jwa tsone bo ne jwa tsewa, mme di ne tsa lelefalediwa botshelo ka nako le paka.+13 “Ke ne ka nna ka leba mo diponatshegelong tsa bosigo, mme bona! go ne go tla mongwe yo o tshwanang le morwa motho+ mo marung+ a magodimo; mme a kgona go tsena kwa go Mogologolo wa Malatsi,+ mme ba mo atametsa fa pele ga Ene+ yoo.14 Mme o ne a newa bobusi+ le seriti+ le bogosi,+ gore ditšhaba, ditlhopha tsa ditšhaba le dipuo tsotlhe di mo direle.+ Bobusi jwa gagwe ke bobusi jo bo nnang ka bosakhutleng jo bo se kitlang bo feta, mme bogosi jwa gagwe ke jo bo se kitlang bo senngwa.+15 “Fa e le nna Daniele, moya wa me o ne o tshwenyegile thata mo teng ka ntlha ya gone, mme diponatshegelo tsa tlhogo ya me tsa simolola go ntshosa.+16 Ke ne ka atamela mongwe wa ba ba neng ba eme, gore ke tle ke lope mo go ene tshedimosetso e e ka ikanngwang ka seno sotlhe.+ Mme fa a ne a nkitsise phuthololo ya dikgang tseno, o ne a nthaya a re,17 “‘Fa e le dibatana tse dikgolo tseno, ka ntlha ya gore di nnè,+ go na le dikgosi tse nnè tse di tla tsogang mo lefatsheng.+18 Mme baitshepi+ ba Mogodimodimo+ ba tla amogela bogosi, mme ba tla rua bogosi+ ka bosakhutleng, le eleng ka bosakhutleng mo godimo ga metlha ya bosakhutleng.’19 “Foo ke ne ka eletsa go tlhomamisa malebana le sebatana sa bonè, se se neng se farologane le tse dingwe tsotlhe, se boifisa ka tsela e e sa tlwaelegang, se meno a sone e neng e le a tshipi mme maroo a sone e le a kgotlho, se se neng se kometsa e bile se thubaganya, le se se neng se gataka le eleng se se neng se setse ka dinao tsa sone;+20 le kaga dinaka tse di lesome tse di neng di le mo tlhogong ya sone,+ le lonaka lo longwe+ lo lo neng lwa tlhoga le tse tharo di neng tsa wela+ fa pele ga lone, le lonaka lo lo neng lo na le matlho le molomo o o buang dilo tse dikgolo+ lo ponalo ya lone e neng e le kgolo go feta tse dingwe.21 “Ke ne ka nna ka leba fa lonaka loo lo ne lo lwa le baitshepi, mme lo ne lo ba fenya,+22 go fitlha Mogologolo wa Malatsi+ a tla mme baitshepi ba Mogodimodimo+ ba atlholelwa sentle, le nako e e leng yone e goroga e baitshepi ba neng ba rua bogosi ka yone.+23 “O ne a bua jaana, ‘Fa e le sebatana sa bonè sone, go na le bogosi jwa bonè jo bo tla nnang teng mo lefatsheng, jo bo tla bong bo farologane le magosi a mangwe otlhe; mme bo tla kometsa lefatshe lotlhe bo le gataka bo le thubaganya.+24 Mme fa e le dinaka tse di lesome tsone, mo bogosing joo go tla tsoga dikgosi di le lesome;+ mme go tla tsoga e nngwe gape morago ga tsone, mme yone e tla bo e farologane le tsa ntlha,+ mme e tla kokobetsa dikgosi tse tharo.+25 Mme e tla bua mafoko kgatlhanong le Mogodimodimo,+ mme e tla tshwenya baitshepi ba Mogodimodimo+ ka metlha. Mme e tla ikaelela go fetola metlha+ le molao,+ mme ba tla tsenngwa mo seatleng sa yone ka motlha, le metlha le sephatlo sa motlha.+26 Mme Tsheko ya tsena,+ mme la bofelo ba tsaya bobusi jwa yone, gore ba e nyeletse le go e senya gotlhelele.+27 “‘Mme bogosi le bobusi le bogolo jwa magosi kafa tlase ga magodimo otlhe a newa baitshepi ba Mogodimodimo.+ Bogosi jwa bone ke bogosi jo bo nnang ka bosakhutleng,+ mme mebuso yotlhe e tla ba direla le go ba utlwa.’+28 “Go tla go fitlha fano ke bokhutlo jwa kgang. Fa e le nna Daniele, dikakanyo tsa me di ne tsa nna tsa ntshosa fela thata, mo e leng gore mmala wa letlalo la me la sefatlhego o ne wa fetoga; mme ka boloka kgang eno mo pelong+ ya me.”


text:
PINA 43
Thapelo ya go Leboga
1. Mmopi Jehofa re a go leboga.
Re’a go baka le go go rapela.
Re tla go direla ka boikanyegi,
Re itse gore o tla re thusa.
Ka metlha re go direla diphoso;
Jehofa tlhe re kopa tshwarelo.
Re lebogela thekololo Rara.
Ruri Jah o a re tlhaloganya.
2. Re lebogela lorato lwa gago,
Re kgona go nna ditsala tsa ’go.
Re batla go nna batlhanka ba gago.
Re bontshe tsela ya boammaaruri.
Re thuse go nna boikokobetso
Gore re go direle ka metlha.
Moya wa gago o re naya maatla,
O re thusa go nna pelokgale.
(Bona le Pes. 65:2, 4, 11; Bafil. 4:6.)


text:
Baebele ya mo Internet | THANOLO YA LEFATSHE LE LESHA YA DIKWALO TSE DI BOITSHEPO
A o ka rata go bala setlhogo seno ka %%?
Ditiro 10:1-48
10 Jaanong kwa Kaesarea go ne go na le monna mongwe yo o neng a bidiwa Korenelio, motlhankedi wa masole+ wa mophato wa Itali,+ jaaka o ne o bidiwa,2 monna yo o ineetseng+ le yo o boifang+ Modimo mmogo le botlhe ba ntlo ya gagwe, mme o ne a abela batho+ dimpho tsa kutlwelobotlhoko di le dintsi e bile a kokotlela Modimo a sa kgaotse.+3 Fela mo e ka nnang ka ura ya borobongwe+ ya letsatsi a bona ka papamalo mo ponatshegelong+ moengele+ wa Modimo a tsena kwa go ene a ba a mo raya a re: “Korenelio!”4 Monna yono a mo leba mme, ya re a tshoga, a re: “Ke eng, Morena?” A mo raya a re: “Dithapelo+ tsa gago le dimpho tsa kutlwelobotlhoko di tlhatlogile e le kgopotso fa pele ga Modimo.+5 Jalo jaanong roma banna kwa Jopa mme o bitse Simone mongwe wa sefane sa Petere.6 Monna yono o amogetswe jaaka moeng kwa ga Simone mongwe, mosugi wa matlalo, yo o nang le ntlo go bapa le lewatle.”+7 Ka bonako fela fa moengele yo o neng a bua le ene a sena go tsamaya, a bitsa ba le babedi ba batlhanka ba gagwe ba ntlo le lesole le le ineetseng mo go ba ba neng ba mo direla ka metlha,+8 mme a ba bolelela sengwe le sengwe a bo a ba romela kwa Jopa.+9 Letsatsi le le latelang fa ba ne ba tsweletse ka loeto lwa bone e bile ba atamela motse, Petere a tlhatlogela kwa godimo mo ntlong+ e ka nna ka ura ya borataro a ya go rapela.+10 Mme o ne a tshwarwa ke tlala thata mme a batla go ja. Ya re ba sa ntse ba baakanya, a tshwarwa ke tsitego+11 mme a bona legodimo le bulega+ le sejana sa mofuta mongwe se fologa se tshwana le letsela le legolo la leloba le isiwa kwa tlase kwa lefatsheng ka dintlha tsa lone tse nnè;12 mme mo go lone go ne go na le dibopiwa tse di maoto manè tsa mefuta yotlhe le digagabi tsa lefatshe le dinonyane tsa legodimo.+13 Mme lentswe la tla mo go ene la re: “Nanoga, Petere, tlhaba o je!”+14 Mme Petere a re: “Legoka, Morena, ka gonne ga ke ise ke ke ke je sepe se se leswafetseng e bile se se phepa.”+15 Mme lentswe la bua le ene gape, lekgetlo la bobedi la re: “Tlogela go bitsa dilo tse Modimo a di ntlafaditseng o re di leswafetse.”+16 Seno sa diragala lekgetlo la boraro, mme ka yone nako eo sejana seno sa tseelwa kwa godimo kwa legodimong.+17 Jaanong fa Petere a ne a akabetse thata ka ga gore ponatshegelo e a neng a e bone e ka tswa e raya eng, bona! banna ba ba rometsweng ke Korenelio ba ne ba botsa ka ga ntlo ya ga Simone mme ba eme koo fa kgorong.+18 Mme ba tlhaeletsa ba botsa gore a Simone wa sefane sa Petere o gorogetse koo.19 Fa Petere a ne a tlhatlhanya mo mogopolong wa gagwe kaga ponatshegelo eno, moya+ wa re: “Bona! Banna ba le bararo ba a go batla.20 Le fa go ntse jalo, nanoga, ya kwa boalong jo bo kwa tlase mme o tsamaye le bone, o sa belaele ka gope, ka gonne ba rometswe ke nna.”+21 Jalo Petere a ya kwa boalong jo bo kwa tlase kwa banneng bano mme a re: “Bonang! Ke nna yo lo mmatlang. Lo fano ka lebaka lefe?”22 Ba re: “Korenelio, modiredi wa masole, monna yo o siameng yo o boifang Modimo+ e bile a bolelwa+ ka molemo ke setšhaba sotlhe sa Bajuda, moengele yo o boitshepo o ne a mo naya ditao tsa bomodimo gore a rome gore o bidiwe o tle kwa ntlong ya gagwe gore a utlwe dilo tse o di buang.”23 Jalo a ba kopa gore ba tsene mme a ba tshola jaaka baeng.Letsatsi le le latelang a ema mme a tswa a tsamaya le bone, mme bangwe ba bakaulengwe ba ba neng ba tswa Jopa ba tsamaya le ene.24 Letsatsi morago ga leo a tsena mo Kaesarea. Ee, Korenelio o ne a ba lebeletse e bile o ne a phuthile ba losika lwa gagwe le ditsala tse a atamalaneng thata le tsone.25 Fa Petere a tsena, Korenelio a mo kgatlhantsha, a wela fa fatshe fa dinaong tsa gagwe a mo ikobela.26 Mme Petere a mo emisa, a re: “Ema; le nna ka bonna ke motho.”+27 Mme fa a ntse a tlotla le ene a tsena mme a fitlhela batho ba le bantsi ba phuthegile,28 mme a ba raya a re: “Lo itse sentle kafa go seng kafa molaong ka gone gore Mojuda a ikopanye kgotsa a atamele motho wa lotso lo longwe;+ mme le fa go ntse jalo Modimo o mpontshitse gore ke se ka ka bitsa motho ope ke re o leswafetse kgotsa ga a phepa.+29 Ke gone ka moo ke tlileng, e bile ke sa gana, fa go ne go romilwe gore ke bidiwe. Jalo ke botsa lebaka la go bo lo romile gore ke bidiwe.”30 Jalo Korenelio a re: “Malatsi a le manè a a fetileng ke bala go tloga ka ura eno, ke ne ke rapela mo ntlong ya me ka ura ya borobongwe,+ bona! fa monna mongwe yo o apereng diaparo tse di galotseng+ a ne a ema fa pele ga me31 mme a re, ‘Korenelio, thapelo ya gago e utlwilwe ka kamogelo le dimpho tsa gago tsa kutlwelobotlhoko di gakologetswe fa pele ga Modimo.+32 Jalo, roma kwa Jopa mme o bitse Simone, wa sefane sa Petere.+ Monna yono o amogetswe jaaka moeng mo ntlong ya ga Simone, mosugamatlalo, go bapa le lewatle.’+33 Jalo ke ne ka akofa ka roma kwa go wena, mme o dirile sentle ka go tla kwano. Mme jalo mo nakong eno rotlhe re gone fa pele ga Modimo gore re utlwe dilo tsotlhe tse Jehofa a go laetseng gore o di bue.”+34 Foo Petere a bula molomo mme a re: “Ruri ke a lemoga gore Modimo ga a na tlhaolele,+35 mme mo setšhabeng sengwe le sengwe motho yo o mmoifang a ba a dira tshiamo o a amogelesega mo go ene.+36 O ne a romela lefoko+ kwa go bomorwa Iseraele go ba bolelela dikgang tse di molemo tsa kagiso+ ka Jesu Keresete: Yono ke Morena wa botlhe ba bangwe.+37 Lo itse kgang e go neng ga buiwa ka yone mo Judea yotlhe fela, go simolola kwa Galalea morago ga kolobetso e Johane a neng a e rera,+38 e bong, Jesu yo o neng a tswa Nasaretha, kafa Modimo a neng a mo tlotsa ka gone ka moya o o boitshepo+ le maatla, mme a tsamaya mo lefatsheng leo lotlhe a dira molemo e bile a fodisa botlhe ba ba neng ba gateletswe ke Diabolo;+ ka gonne Modimo o ne a na le ene.+39 Mme re basupi ba dilo tsotlhe tse a neng a di dira mo nageng ya Bajuda mmogo le mo Jerusalema; mme gape ba ne ba mmolaya ka go mo pega mo koteng.+40 Modimo o ne a tsosa Yono mo letsatsing la boraro a ba a dira gore a bonatshege,+41 e seng mo bathong botlhe, mme mo basuping ba ba neng ba tlhomiwa go sa le pele ke Modimo,+ mo go rona, ba re neng ra ja ra ba ra nwa le ene+ fa a sena go tsoga mo baswing.42 Gape, o ne a re laela go rerela+ batho le go neela bosupi ka botlalo gore yono ke Ene yo Modimo a neng a mo naya taelo ya go nna moatlhodi wa batshedi le baswi.+43 Baporofeti botlhe ba naya bosupi+ ka ene, gore mongwe le mongwe yo o dumelang mo go ene o bona boitshwarelo jwa maleo ka leina la gagwe.”+44 Ya re Petere a sa ntse a bua kaga dikgang tseno moya o o boitshepo wa wela mo go botlhe ba ba utlwang lefoko.+45 Mme ba ba ikanyegang ba ba neng ba tlile le Petere ba e neng e le ba bao ba rupileng ba ne ba gakgametse, ka gonne mpho ya mahala ya moya o o boitshepo e ne e tshololelwa le mo bathong ba ditšhaba.+46 Gonne ba ne ba ba utlwa ba bua ka diteme e bile ba godisa Modimo.+ Go tswa foo Petere a arabela a re:47 “A go na le yo o ka iletsang metsi gore bano ba ba amogetseng moya o o boitshepo fela jaaka re o amogetse ba se ka ba kolobediwa?”+48 Foo a laela gore ba kolobediwe mo leineng la ga Jesu Keresete.+ Go tswa foo ba mo kopa gore a nne malatsinyana.


text:
Ditsela Tsa go Bona Boitumelo mo Lelapeng
Se lo Ka se Dirang Fa lo Na le Dikoloto
Giannis: * “Kgwebo ya me e ne ya phutlhama ka nako ya mathata a ikonomi kwa Gerika, ka jalo re ne re sa tlhole re kgona go duela sekoloto sa ntlo ya rona le dikoloto tsa dikarata tsa rona. Ke ne ke tlhorega boroko ka ntlha ya go ngomoga pelo.”
Katerina: “Re tsere matsapa go aga ntlo ya rona, mme go ne go nkutlwisa botlhoko thata go akanya gore e tlile go re latlhegela. Nna le Giannis re ne re ngangisana ka makgetlho a le mantsi malebana le kafa re ka rarabololang mathata a sekoloto sa rona ka teng.”
DIKOLOTO di ka baka mathata mo lelapeng le e leng go le thuba. Ka sekai, mmatlisisi mongwe e bong Jeffrey Dew, o fitlhetse gore banyalani ba ba nang le dikoloto ga ba fetse nako e ntsi ba le mmogo, ba lwa thata e bile gantsi ga ba itumela. Fa dikomano tse ba ngangisanang ka tsone di bapisiwa le tse ba nang le tsone ka ntlha ya dikoloto le madi, gantsi tsa dikoloto tsone di tsaya nako e telele e bile di dira gore ba goane le go itaana, mme gantsi di ka dira gore ba omane ka dilo tse dingwe. Ka jalo, ga go gakgamatse go bo selo se segolo se se bakang tlhalo kwa United States e le dikomano tsa madi.
Dikoloto tse dintsi di ka baka mathata a botsogo a a jaaka go tlhoka boroko, go opiwa ke tlhogo, ditlhabi tsa mo maleng, go tlhaselwa ke pelo, le go tshwenyega thata mo maikutlong. Mosadi yo o bidiwang Marta a re: “Monna wa me e bong Luís, o ne a tshwenyegile thata mo maikutlong ka ntlha ya dikoloto tsa rona mo a neng a robala letsatsi lotlhe. Monna yo ka metlha ke neng ke ikaegile ka ene o ne a sa tlhole a na le maatla.” Batho ba bangwe ga ba kgone go itshokela go ngomoga pelo. Ka sekai, BBC News e ne ya bega gore, mosadi mongwe kwa borwabotlhaba jwa India o ne a ipolaya ka ntlha ya go sa duele sekoloto sa madi a a adimileng a a kana ka R7 000. O ne a adimile madi gore a duelele kalafi ya bana ba gagwe.
Go tweng fa lelapa la lona le gateletswe mo maikutlong ka ntlha ya dikoloto? Mma re sekaseke dikgwetlho dingwe tse di tlwaelegileng tse banyalani ba lebanang le tsone fa ba rarabolola mathata a dikoloto mme re sekaseke melaometheo ya Baebele e e ka go thusang go lepalepana le tsone.
KGWETLHO 1: Re pegana molato.
Lukasz o dumela jaana: “Ke ne ka pega mosadi wa me molato wa gore o reka dilo tse re sa di tlhokeng fa ene a ne a ngongorega ka gore o ka bo a na le madi a a lekaneng fa nkabo ke na le tiro e ke e berekang ngwaga otlhe.” Banyalani ba ka dira jang gore dikoloto di se ka tsa ba kgaoganya?
Tsela ya go atlega: Dirisanang mmogo go lwantsha sekoloto.
Ga go kitla go thusa go ntshetsa bogale mo molekaneng wa gago—le fa e se wena o dirileng gore lo nne le sekoloto. E re ka lo setse lo na le dikoloto, gongwe kgakololo eno ya Baebele e e mo go Baefeso 4:31 e tla lo thusa: “A kgakalo yotlhe ya letlhoo le bogale le tšhakgalo le go goa thata le puo ya go kgoba di tlosiwe mo go lona mmogo le bosula jotlhe.”
Lwantshang sekoloto mme lo se ka lwa lwantshana. Monna mongwe yo o bidiwang Stephanos o tlhalosa kafa ene le mosadi wa gagwe ba ileng ba dirisana ka teng, “Re ne re leba sekoloto sa rona e le mmaba.” Tirisanommogo e e ntseng jalo e tsamaisana le Diane 13:10 e e reng: “Motho o baka ntwa ka boikgodiso, mme go na le botlhale mo go ba ba gakololanang.” Go na le gore o nne le moya wa boikgodiso wa go leka go rarabolola dilo o le nosi, buang ka kgololesego ka mathata a madi mme lo bo rarabolola bothata lo le mmogo.
Bana ba lona le bone ba ka nna ba thusa. Rre mongwe yo o bidiwang Edgardo wa kwa Argentina o tlhalosa se lelapa la gagwe le ileng la se dira: “Morwaake yo o mmotlana o ne batla baesekele e ntšha, mme re ile ra mo tlhalosetsa lebaka la go bo re ka se kgone go mo e rekela. Go na le moo, re ne ra mo naya baesekele e e neng e le ya ga rremogoloagwe, mme o ne a itumelela go e palama fela thata. Ke ithutile botlhokwa jwa go dirisana mmogo re le lelapa.”
LEKANG SENO: Dirang nako ya go bua ka dikoloto tsa lona ka kgololesego e bile lo ritibetse. Amogelang diphoso dipe fela tse lo ka tswang lo di dirile. Mme go na le gore lo nne lo bua ka dilo tsa nako e e fetileng, lekang go dumalana ka melaometheo e e ka lo kaelang mo ditshwetsong tse lo tla di dirang mo isagweng tse di amanang le madi.—Pesalema 37:21; Luke 12:15.
KGWETLHO 2: Go lebega go sa kgonege go tswa mo sekolotong.
Enrique o gakologelwa jaana: “Ke ne ke na le sekoloto se segolo se se bakilweng ke kgwebo ya me, mme se ile sa dirwa maswe le go feta ke mathata a ikonomi a kwa Argentina. Gape mosadi wa me o ne a tlhoka go dirwa karo. Ke ne ke akanya gore nka se tswe mo sekolotong seo, go ntse jaaka e kete ke tshwerwe ke bobi jwa segokgo.” Monna mongwe yo o bidiwang Roberto wa kwa Brazil, o ne a latlhegelwa ke madi otlhe a a neng a a bolokile fa a ne a simolola kgwebo mme o ne a kolota dibanka di le 12. A re: “Ke ne ke tlhabiwa ke ditlhong go kopana le ditsala tsa me. Ke ne ke ikutlwa ke se motho wa sepe.”
O ka dira eng fa o ikutlwa o kgobegile marapo thata, o ikutlwa o le molato kgotsa o tlhabiwa ke ditlhong ka ntlha ya dikoloto tsa gago?
Tsela ya go atlega: Laola madi a gago.
1. Itse gore o na le madi a kana kang. Boloka rekoto ya madi a a leng teng le a o a dirisitseng dibeke di le pedi—kgotsa kgwedi, fa e le gore seo se ka go thusa. Mo lenaaneng leo tsenya ditshenyegelo tse di jaaka lekgetho, inshorense kgotsa diaparo, e leng ditshenyegelo tse o sa di dueleleng ka metlha mme o dirise madi a o a amogelang kgwedi le kgwedi go di duelela.
2. Oketsa lotseno lwa gago. O ka bereka nako e e oketsegileng kwa tirong, wa ruta moithuti mongwe, wa dirisa dilo tse o kileng wa di dirisa kgotsa wa dira tiro e o itlosang bodutu ka yone go nna kgwebo ya kwa gae. Tlhagiso: Ela tlhoko gore o se ka wa letla tiro go kgoreletsa dilo tse di botlhokwa thata tse di jaaka thulaganyo ya dilo tsa semoya.
3. Fokotsa ditshenyegelo tsa gago. Reka selo fela fa o se tlhoka e seng fela ka gonne se rekisiwa. (Diane 21:5) Enrique yo o nopotsweng fa godimo a re: “Go molemo go leta pele o reka, ka gonne go tla go thusa go dira tshwetso ya gore a tota o tlhoka selo seo kgotsa o se batla fela.” Fa tlase fano go na le dintlha tse di oketsegileng tse di ka thusang.
Bonno: Fa go kgonega, fudugela kwa lefelong le o tla duelang madi a a kwa tlase ka kgwedi kwa go lone. Fokotsa madi a ditshenyegelo ka go dirisa motlakase, metsi le dilo tse di thuthafatsang sentle.
Dijo: Itseele dijo tsa motshegare kgotsa dijo tse di motlhofo go na le go reka dijo ka metlha. Dirisa dithekete tsa go reka dijo o bo o reke dilo tse di rekisiwang ka tlhwatlhwa e e kwa tlase. Joelma yo o nnang kwa Brazil a re: “Ke reka maungo le merogo ka madi a a kwa tlase fa ke di reka mo marekisetsong a a mo mebileng pele ba tswala.”
Sepalangwa: Rekisa dikoloi tse o sa di diriseng, mme o boloke e o nang le yone e le mo boemong jo bo siameng go na le go potlakela go reka ya modiro o mosha. Dirisa sepalangwa sa botlhe kgotsa tsamaya ka dinao fa go kgonega.
Fa o sena go fokotsa ditshenyegelo, o tla kgona go dirisa madi a a setseng ka tsela e e molemo.
4. Sekaseka sekoloto sa gago mme o tseye kgato. Sa ntlha, bona gore o tla duela morokotso o o kana kang mo sekolotong sengwe le sengwe, dituelo, gore madi a o tla a duelang fa o duela thari a tla oketsega go le kana kang le gore o tla dira eng fa e le gore o setse o saletse kwa morago ka go duela. Sekaseka mafoko a a dirisitsweng mo foromong ya go adima madi le rasiti ya sekoloto sa gago ka kelotlhoko, e re ka batho ba ba kolotiwang ba ka go tsietsa. Ka sekai, mokgatlho mongwe wa tirelo ya go adima madi ka nakwana wa kwa United States o ne wa tlhalosa gore morokotso wa bone ke diperesente di le 24, fa tota e ne e le diperesente tse di fetang 400.
Sa bobedi, batla tsela e o ka duelang dikoloto tsa gago ka yone. Tsela e nngwe ke go simolola ka go duela sekoloto sa madi a a kwa godimo pele. Tharabololo e nngwe ke go duela pele dikoloto tse dinnye, ka gonne fa o sa amogele dirasiti tse dintsi tsa sekoloto ka kgwedi go ka nna ga dira gore o ikutlwe botoka. Fa o na le sekoloto se o duelang morokotso o o kwa godimo mo go sone, go ka nna molemo fa o ka dira kadimo e ntšha e e nang le morokotso o o kwa tlase gore o kgone go duela sekoloto se o nang le sone.
Sa bofelo, fa o sa kgone go duela dikoloto tsa gago, leka go buisana le batho ba o ba kolotang gore lo dire dithulaganyo tse dingwe tsa go duela. O ka kopa go okelediwa nako ya go duela sekoloto kgotsa wa kopa go duela morokotso o o kwa tlase. Batho bangwe ba o ba kolotang ba ka nna ba bo ba iketleeleditse go fokotsa madi a o a kolotang fa o ka kgona go duela madi a a kwa tlase otlhe. Ikanyege mme o nne maitseo fa o tlhalosa seemo sa gago sa madi. (Bakolosa 4:6; Bahebera 13:18) Kwala ditumalano dipe fela tse lo di dirang fa fatshe. Le fa kopo ya gago ya ntlha e sa atlega, ikemisetse go tswelela o kopa gore ba fetole tsela e o duelang ka yone fa go tlhokega.—Diane 6:1-5.
Gone ke boammaaruri gore o tla tlhoka go nna tekatekano fa o ntse o laola madi a gago. Tota le e leng dithulaganyo tse di molemo di ka senyega ka ntlha ya mabaka a o sa kgoneng go a laola, e re ka gantsi madi a ‘itirela diphuka jaaka tsa ntsu a bo a fofela ntlheng ya magodimo.’—Diane 23:4, 5.
LEKANG SENO: Fa o sena go kwala kafa o tla lekanyetsang madi a gago ka teng, tlotlang kafa mongwe le mongwe wa lona a ka fokotsang ditshenyegelo ka teng kgotsa a ka oketsang lotseno lwa lelapa ka teng. Fa lo bona kafa mongwe le mongwe a dirang matsapa ka gone, go ka thusa gore lo dirisane mmogo go lwantsha sekoloto.
KGWETLHO 3: Dikoloto di dira gore re se ka ra akanya ka dilo tse dingwe.
Mathata a go lebana le dikoloto a ka dira gore re se ka ra akanya ka dilo tse di botlhokwa tsa botshelo. Monna mongwe yo o bidiwang Georgios o ne a re: “Bothata jo bogolo jo re neng re na le jone e ne e le gore re ne re tlhomile mogopolo thata mo dikolotong tsa rona. Dilo tse di neng di tshwanetse go nna tse di tlang pele di ne di sa tlhole di le botlhokwa.”
Tsela ya go atlega: Leba madi ka tsela e e tshwanetseng.
Le fa o ka tswa o dira maiteko a magolo, o ka duela batho ba o ba kolotang ka dingwaga di le dintsi. Fa o ntse o tsweletse ka go duela dikoloto tsa gago, o ka tlhopha kafa o tla lebang seemo sa gago ka teng. Go na le gore re nne re akantse ka madi kgotsa kafa re a tlhokang ka teng, go molemo gore re tseye tsia kgakololo eno ya Baebele: “E re ka re na le dijo le se re ipipang ka sone, re tla kgotsofalela dilo tseno.”—1 Timotheo 6:8.
Go kgotsofalela seemo sa gago sa madi go dira gore o “tlhomamise dilo tse di botlhokwa thata.” (Bafilipi 1:10) “Dilo tse di botlhokwa thata” tseno di akaretsa kamano ya gago le Modimo le ba lelapa la gago. Georgios yo o nopotsweng fa godimo a re: “Le fa gone re ise re fetse go duela dikoloto tsa rona tsotlhe ga re tlhole re tlhoma mogopolo thata mo go tsone. Gone jaanong re itumetse mo lenyalong la rona e re ka re fetsa nako e ntsi le bana ba rona, le rona re le mmogo le go dira dilo tsa semoya mmogo.”
LEKANG SENO: Kwala dilo tse di o di tsayang di le botlhokwa mme o sa kgone go di reka. Go tswa foo, bona kafa o ka oketsang nako le maatla a o a dirisang mo go sengwe le sengwe se o se kwadileng mo lenaaneng la gago.
Mathata a dikoloto a baka kgatelelo ya maikutlo mme go lebana le one go tlhoka go itima dilo dingwe; le fa go ntse jalo diphelelo tsa gone di molemo. Monna mongwe yo o bidiwang Andrzej wa kwa Poland, o dumela jaana: “Fa ke utlwa gore mosadi wa me o ne a adimetse modiri ka ene madi a mantsi kwa bankeng, mme morago ga foo motho yoo a nyelela a sa mo duela, seo se ne sa dira gore go nne bosula tota mo lelapeng la rona.” Le fa go ntse jalo, fa a gopola kafa ene le mosadi wa gagwe ba ileng ba tsibogela kgang eo ka gone, a re: “Tota go ile ga dira gore re atamalane thata—e seng ka ntlha ya bothata ka bojone mme e le ka go bo re ne re dirisana mmogo go bo rarabolola.”
^ ser. 3 Maina mangwe mo setlhogong seno a fetotswe.
^ ser. 17 Go bona dikakantsho tse di oketsegileng, bona setlhogo sa motseletsele se se reng “Kafa o ka Laolang Madi ka Teng” mo makasineng wa Tsogang! ya September 2011 o o gatisitsweng ke Basupi ba ga Jehofa.
IPOTSE JAANA . . .
Nka thusa jang lelapa la me go tswa mo sekolotong?
Re ka dira jang gore sekoloto e se ke ya nna selo sa botlhokwa kgotsa sa senya kamano ya rona?
Ithute mo go Oketsegileng
DIKARABO TSA DIPOTSO TSA BAEBELE
Mathata a Madi le Dikoloto—A Baebele e ka Thusa?
Madi a ka se ka a dira gore o itumele, mme melaometheo e menè ya Baebele e ka go thusa malebana le kafa o dirisang madi ka gone.
TSOGANG!
Tsela ya go Laola Tiriso ya Madi
O se ka wa leta go fitlha o sa tlhole o na le madi gore o akanye ka tsela e o dirisang madi ka yone. Ithute go laola madi pele go senyega.


text:
Ke itse jang gore a nka tshepa webosaete mo Microsoft Edge?
Fa o bona konopo ya totlelo gaufi le aterese ya webosaete mo Microsoft Edge, go raya gore:
Se o se romelang le se o se amogelang mo webosaeteng se lotletswe, e leng selo se se dirang gore go nne thata ka motho yo mongwe go fitlha mo tshedimosetsong eno.
Continue reading “tsela ya go itse gore a nka tshepa webosaete mo microsoft edge”
Tlhama khunololamoraba e e nonofileng
Dikhunololamoraba tse di nonofileng di thusa go thibela batho ba ba sa letlelelwang go tsena mo difaeleng, diporokeramong, le mo dilong tse dingwe, mme go tshwanetse ga nna boima go e lekeletsa kgotsa go e tshwara. Khunololamoraba e e molemo:
Continue reading “tsela ya go tlhama khunololamoraba e e nonofileng”
Golaganya sediriswa sa modumo sa Bluetooth kgotsa pontsho e e sa diriseng mogala mo PC ya gago
Golaganya sediriswa sa modumo sa Bluetooth (Windows 10)
Go gokaganya sediriswa sa puotheetso sa Bluetooth, sepikara, kgotsa sebueladitsebeng mo PC ya gago ya Windows 10, o tla tlhoka go dira gore didiriswa tse pedi tseno di golagane pele.
Continue reading “golaganya sediriswa sa bluetooth le pc”
Fetola diseting tsa go saenela go tsena fa o reka mo Lebentleleng la Windows
Lebentlele la Windows le kopa khunololamoraba ya gago nako le nako fa o reka sengwe. Go tlhofofatsa kgato ya go reka le go tlola khunololamoraba:
Ya go sediriso sa Lebentlele sediriso, o bo o tlhopha setshwantsho sa gago sa go saenela go tsena go bapa le lebokoso la phuruphutsho.
Continue reading “fetola diseting tsa go saenela go tsena tsa lebentlele la windows”
Windows Hello ke eng?
Windows 10
Windows Hello ke tsela ya go dirisana le wena ka namana, e e sireletsegileng botoka ya go dira gore o bone tetlelesego ya ka bonako ya go tsena mo didirisiweng tsa gago tsa Windows 10 o dirisa dikgatiso tsa menwana, sefatlhego, kgotsa thaka ya leitlho.
Continue reading “windows hello mo windows 10”
Tsela ya go sireletsa Windows 10 PC ya gago
Dibotlhokwa tsa Tshireletsego di kae?
Fa o na le Windows 10, ga o ka ke wa bona Dibotlhokwa tsa Tshireletsego tsa Microsoft. Mme ga o e tlhoke, ka gonne o setse o na le Sefemela Windows, se se tlamelang ka tshireletso ya maemo a a tshwanang.
Continue reading “sireletsa pc ya gago ya windows 10 ka sefemela windows”
Hoo e ka bang kgokagantswe di-setting tse Windows 10 disebediswa
Ha kgokagantswe sheba ho ea pele, Windows e ntse e tsoela tlaleho ea di-setting hore u tsotella le o beha ba hore u ka tsohle tsa hao Windows 10 ditshebediso tsa ka.
Continue reading “ka dithulaganyo sa tsamaisano mo windows 10”
Thuso mo File Explorer
Ditlhogo tsa maemo a a kwa godimo
Dikarabo tsa dipotso di le mmalwa tse di nang le go bodiwa ka File Explorer ke tseno:
Ke tshwanedisa Phitlhelelofefo jang?
OneDrive e dira jang mo Windows 10?
Dilaeborari tsa me di kae?
Continue reading “bona thuso ka file explorer mo windows 10”
Nka ntšhwafatsa Windows 10 jang?
Nako le nako Windows 10 e tlhola dintšhwafatso gore o se ka wa nna o di tlhola. Fa ntšhwafatso e le teng, e laisololwa le go tsenngwa ka itiriso — go boloka PC ya gago e ntšhwafetse ka ditiriso tsa moragorago.
Continue reading “tlhola dintšhwafatso mo windows 10”
Cortana ea libakeng le lipuo
Libakeng & lipuo
Ho sebelisa Cortana, tikoloho le puo di-setting lokela ho aligned. Bona tse latelang lethathamo la libakeng tseo Cortana e fumaneha, ‘me e lekanang puo mong le e mong ea ba libakeng.
Continue reading “goreng cortana e seyo mo kgaolong ya rona kgotsa mo puong ya rona”


text:
KAROLO 3
Rahabe O ne A Dumela mo go Jehofa
A re re re kwa motseng wa Jeriko. Motse ono o mo nageng ya Kanana, kwa batho ba sa dumeleng mo go Jehofa gone. Mosadi mongwe yo o bidiwang Rahabe o nna mono.
Fa Rahabe a ne a sa ntse a le monnye, o ne a utlwa kafa Moshe a ileng a kgaoganya Lewatle le Lehibidu ka teng le kafa a ileng a etelela Baiseraele pele ka teng go tswa kwa Egepeto. Gape o ne a utlwa kafa Jehofa a ileng a ba thusa ka teng gore ba fenye dintwa tse ba neng ba di lwa le baba ba bone. Gone jaanong o utlwa gore Baiseraele ba dirile kampa gaufi le Jeriko!
Rahabe o ne a sireletsa ditlhola ka gonne a dumela mo go Jehofa
Bosigo bongwe, Baiseraele ba babedi ba ne ba ya kwa motseng wa Jeriko go ya go bona gore go ntse jang koo. Ba ne ba fitlha kwa ntlong ya ga Rahabe. O ba kopa gore ba tsene le gore ba nne. Fa go setse go le bosigo, kgosi ya Jeriko e utlwa gore ditlhola di mo motseng mme di ile kwa ntlong ya ga Rahabe. Ka jalo, kgosi e roma banna ba yone gore ba ye go ba tshwara. Rahabe o fitlha ditlhola tse pedi tseno mo godimo ga borulelo jwa ntlo ya gagwe mme o raya banna ba kgosi a re: ‘Ditlhola di ne di tlile mme di setse di tswile mo motseng. Fa lo ka tsamaya gone jaanong, lo tla kgona go ba tshwara!’ A o itse gore ke ka ntlha yang fa Rahabe a sireletsa ditlhola tseno?— Ka gonne o dumela mo go Jehofa e bile o itse gore Jehofa o tla naya Baiseraele naga ya Kanana.
Pele ga ditlhola di tswa kwa ntlong ya ga Rahabe, di mo solofetsa gore ene le ba lelapa la gagwe ba tla bo ba sireletsegile fa Jeriko e senngwa. A o itse gore ba mmolelela gore a dire eng?— Ba re: ‘Tsaya thapo eno e e khibidu mme o e bofelele mo fensetereng ya gago. Fa o dira jalo, mongwe le mongwe yo o mo ntlong ya gago o tla bo a sireletsegile.’ Rahabe o dira fela jaaka ditlhola di mmoleletse. A o itse gore go direga eng morago ga foo?—
Malatsi a le mmalwa moragonyana, Baiseraele ba dikologa motse ba didimetse. Ba dikologa motse ka malatsi a le marataro, gangwe, letsatsi le letsatsi. Mme ka letsatsi la bosupa, ba dikologa motse ka makgetlho a le supa. Go tswa foo, botlhe ba goela kwa godimo. Jehofa o dira gore dipota tse di dikologileng motse di we. Mme ntlo e go nang le thapo e khibidu e e bofeletsweng mo fensetereng yone, e sa ntse e eme! A o kgona go e bona mo setshwantshong?— Rahabe le ba lelapa la gagwe ba sireletsegile!
O ka ithuta eng mo go Rahabe?— Rahabe o ne a dumela mo go Jehofa ka ntlha ya dilo tsotlhe tse di itumedisang tse a di utlwileng ka ene. Le wena o ithuta dilo tse dintsi tse di itumedisang ka Jehofa. A le wena o dumela mo go ene jaaka Rahabe?— Re a itse gore o dumela mo go ene!


text:
BASHA BA BOTSA JAANA
Ke Eng fa ke Itshegaka?
Go itshegaka ke eng?
Go itshegaka ke mokgwa wa go nnela go ikgobatsa ka sengwe se se bogale. Ke mofuta mongwe fela wa go ikgobatsa. E mengwe e akaretsa go iphisa, go itira matsadi le go ititaya. Setlhogo seno se bua ka go itshegaka, mme melaometheo e go tlotliwang ka yone mo go sone e ka dirisiwa mo mefuteng yotlhe ya go ikgobatsa.
Bona gore o itse go le kana kang: Boammaaruri kgotsa Maaka.
Basetsana ke bone fela ba itshegakang.
Go itshegaka go kgatlhanong le taelo ya Baebele e e mo go Lefitiko 19:28, e e reng: “Lo se ka lwa itshegaka nama.”
Dikarabo tse di siameng:
Maaka. Le fa bothata jono bo lebega bo tlwaelegile thata mo basetsaneng, basimane bangwe le bone ba a itshegaka kgotsa ba ikgobatsa ka ditsela tse dingwe.
Maaka. Lefitiko 19:28 e bua ka ngwaokobamelo ya bogologolo ya seheitane, e seng mokgwa wa go nnela go ikgobatsa o go tlotliwang ka one mo setlhogong seno. Le fa go ntse jalo, go a utlwala go swetsa ka gore, Mmopi wa rona yo o lorato ga a batle gore re ikgobatse.—1 Bakorintha 6:12; 2 Bakorintha 7:1; 1 Johane 4:8.
Ke eng fa batho ba go dira?
Bona gore o itse go le kana kang: Ke polelo efe e o akanyang gore ke yone e e boammaaruri thata?
Batho ba itshegaka . . .
ka gonne ba leka go lepalepana le tlalelo ya mo maikutlong.
ka gonne ba leka go ipolaya.
Karabo e e siameng: A. Bontsi jwa batho ba ba itshegakang ga ba batle go swa. Ba batla fela go fedisa tlalelo ya bone.
Ela tlhoko se basha bangwe ba se buileng ka mokgwa wa bone wa go itshegaka.
Celia: “Go ne go dira gore ke ikutlwe ke imologile.”
Tamara: “Mokgwa ono e ne e le botshabelo jwa me. Go utlwa botlhoko mo mmeleng go ne go le botoka go na le go utlwa botlhoko mo maikutlong.”
Carrie: “Ke ne ke tlhoile go hutsafala. Go itshega go ne go dira gore ke se ka ka akanya thata ka khutsafalo ya me mme ke akanye ka botlhoko jo ke neng ke bo utlwa mo mmeleng.”
Jerrine: “Nako le nako fa ke ne ke itshega, ke ne ke lebala ka sengwe le sengwe mo botshelong jwa me, mme ke ne ke akanya gore nka se tlhoke go rarabolola mathata a me. Ke ne ke rata phetogo eo.”
Fa o na le bothata jono, o ka bo tlogela jang?
Go rapela Jehofa Modimo e ka nna kgato ya botlhokwa e e ka go thusang go lwela go bo tlogela. Baebele ya re: “Latlhela[ng] tlhobaelo yotlhe ya lona mo go ene, ka gonne o a lo kgathalela.”—1 Petere 5:7.
Kakantsho: Simolola ka go dira dithapelo tse dikhutshwane, gongwe o bolelela Jehofa fela o re, “Ke tlhoka thuso.” Fa nako e ntse e tsamaya o tla kgona go phuthuloga le go tshololela “Modimo wa kgomotso yotlhe” maikutlo a gago.—2 Bakorintha 1:
Thapelo ga se selo sa go ritibatsa maikutlo ka nakwana fela. Ke puisano ya mmatota le Rrago yo o kwa legodimong, yo o solofetsang jaana: “Ke tla go thusa tota. Ruri ke tla go ngangatlela ka thata ka seatla sa me sa moja sa tshiamo.”—Isaia 41:10.
Batho ba le bantsi ba ba kileng ba nna le bothata jwa go itshegaka, le bone ba ile ba gomodiwa ke go bua le motsadi wa bone kana mongwe fela yo o godileng yo ba mo tshepang. Bona dikakgelo tseno tse di tswang kwa basheng bangwe ba le bararo ba ba dirileng fela jalo.
Dipotso tse o ka akanyang ka tsone
Fa o setse o iketleeditse go kopa thuso, o ka tshololela mang mafatlha?
Fa o rapela Jehofa Modimo o ka mo raya wa reng ka kgang eno?
A o ka akanya ka mekgwa e mebedi (e e sa akaretseng go ikgobatsa) e o ka e dirisang go tlosa kgatelelo ya maikutlo le go tlhobaela?


text:
TAGS: Download Sedibeng Marines Utlwang Ditaba Tsa Modimo Bosplaas 2017 Video, Watch Live Online Sedibeng Marines Utlwang Ditaba Tsa Modimo Bosplaas 2017 Movies, Hot Videos Sedibeng Marines Utlwang Ditaba Tsa Modimo Bosplaas 2017, Free HD HOT Videos Sedibeng Marines Utlwang Ditaba Tsa Modimo Bosplaas 2017, Live Streaming Sedibeng Marines Utlwang Ditaba Tsa Modimo Bosplaas 2017 Videos, Mp4 3Gp Sedibeng Marines Utlwang Ditaba Tsa Modimo Bosplaas 2017 Free, Fast Download Sedibeng Marines Utlwang Ditaba Tsa Modimo Bosplaas 2017, New Video Sedibeng Marines Utlwang Ditaba Tsa Modimo Bosplaas 2017, Hot Free Latest Sedibeng Marines Utlwang Ditaba Tsa Modimo Bosplaas 2017 Download, Play Online Sedibeng Marines Utlwang Ditaba Tsa Modimo Bosplaas 2017....
Home | Terms Of Services(TOS) | DMCA Policy (Disclaimer) | Privacy Policy


text:
Mothusa tona wa thuto ya motheo, Rre Moiseraela Goya a re fa ba-na-le seabe botlhe ba ka tsaya karolo mo thutong seemo se ka tokafala.
Mothusa tona o buile jaana fa a bula semmuso motlobo wa dibuka wa sekole sa New Xanagas o o neng o ajwa ke lekalana la Motor Vehicle Accident Fund (MVA) ka Labotlhano.
A re puso ka nosi e ne e se kake ya kgona mme ya kua mokgosi gore dikompone le makalana a a ikemetseng ba tsenye letsogo mo thutong ka lenaneo la Adopt-A -School.
A re go supega fa jaanong makalana a a tshwanang le la MVA Fund a ititaya ka thupana ka e se la ntlha ba aba, a re o solofela fa baithuti ba tlaa dirisa motlobo go itlhokoletsa ditlhatlhobo le go ithuta ka ditso tsa lefatshe leno ka go lemotshegile fa ba sa di itse.
Rre Goya a re motlobo o, o tsile go gokaganya go ruta le go ithuta ka bana ba tlaa ipalela mme se se tlaa tokafatsa maiteko a lefatshe leno a go tswa mo go ikaega ka di tswa mmung ka puso e dumela mo thutong go kabakanya itsholelo le go direla bana bokamoso jwa sennela ruri.
A re gore thuto e nne le boleng, go tshwanetse ga inaakangwa thata le thuto ya motheo, ka lore lo ojwa lo sale metsi mme ke sone se puso e simolodisitseng dikole tsa bananyana.
Mothusa tona a re puso e batla go ruta bana dikitso tse di tseneletseng tsa go itirela ka diatla, fela jaaka e dira ka ya go bala le go kwala.
A re puso e ikemiseditse go tsaya bana ba ba feletseng ka lokwalo lwa boraro go ya go ithutela go dira ka diatla.
Rre Goya a re go mo maruding a batsadi, bana le barutabana go tshwaragana go bona gore thuto e a tlhabologa, le maduo a a tokafala.
A re thuto e simolola kwa lwapeng, ka jalo batsadi ba tshwanetse go rotloetsa bana go ithuta, le go ba ruta maitseo.
O rotloeditse bana go tsaya thuto ka tlhoafalo, go tlotla batsadi le barutabana le go ikgapha mo go tse di maswe, ba tlhokomele dikago tsa sekole le dibuka gore ba ba tswang kwa tlase ba di fitlhele di siame.
Mogolwane wa MVA Fund, Rre Michael Tlhagwane ene a re maitlamo a bone ke go fokotsa dikotsi tsa tsela le go thusa ba ba amegileng, mme ba bone go tshwanela gore e re puso e tlhaba mokgosi ba o sekegela tsebe ka le bone thuto e ba ama.
A re ke sekole sa bolesome le bosupa ba se thusa ka ba thusitse tse dingwe ka dibuka fa tse dingwe ba di thusitse ka go di tsenyetsa enthanete.
Rre Tlhagwane a re thuto e botlhokwa mo go tlhabololeng matshelo, ke sone se e tseelang thuto kwa godimo.
O tshephisitse gore ba tlaa nna ba lekola sekole sa New Xanagase go bona gore tsotlhe di tsamaya sentle.
Mogokgo Gakeolatlhele Moetsabatho ene o ne a re mpho e e tsile ka nako e e siameng ka jaana sekole se ntse se sa dire sentle mo ditlhatlhobong tsa lokwalo lwa bosupa.
A re monongwaga ba beile seelo sa masome a roba bobedi le boferabongwe mme a tshepha fa ba tlaa se kgona ka thuso ya motlobo o le ntswa ba tlhaelelwa ke barutabana.


text:
Baebele ya mo Internet | THANOLO YA LEFATSHE LE LESHA YA DIKWALO TSE DI BOITSHEPO
A o ka rata go bala setlhogo seno ka %%?
Johane 7:1-53
7 Jaanong morago ga dilo tseno Jesu a tswelela a tsamayatsamaya mo Galalea, gonne o ne a sa batle go tsamayatsamaya mo Judea, ka gonne Bajuda ba ne ba batla go mmolaya.+2 Le fa go ntse jalo, moletlo wa Bajuda, moletlo wa metlaagana,+ o ne o le gaufi.3 Jalo bomorwarraagwe+ ba mo raya ba re: “Tswaa mono o fete o ye kwa Judea, gore barutwa ba gago le bone ba tle ba bone ditiro tse o di dirang.4 Gonne ga go ope yo o dirang sepe mo sephiring fa ene ka boene a batla go itsiwe phatlalatsa. Fa o dira dilo tseno, iponatse mo lefatsheng.”5 Totatota, bomorwarraagwe+ ba ne ba sa supe tumelo mo go ene.+6 Jalo Jesu a ba raya a re: “Nako ya me e e tshwanetseng ga e ise e tle,+ mme nako ya lona e e tshwanetseng e gaufi ka metlha.7 Lefatshe ga le na lebaka la go lo tlhoa, mme le ntlhoile, ka gonne ke naya bosupi ka ga lone gore ditiro tsa lone di boikepo.+8 Lona tlhatlogelang kwa moletlong; nna ga ke ise ke tlhatlogele kwa moletlong ono, ka gonne nako ya me e e tshwanetseng+ ga e ise e tle ka botlalo.”+9 Jalo fa a sena go ba bolelela dilo tseno, a sala mo Galalea.10 E rile bomorwarraagwe ba sena go tlhatlogela kwa moletlong, foo le ene a tlhatlogela gone ka boene, e seng mo pontsheng mme ka sephiri.+11 Jalo Bajuda ba simolola go mmatla+ kwa moletlong ba ntse ba re: “Monna yole o kae?”12 Mme boidiidi bo ne bo ngunanguna thata ka ene.+ Bangwe ba ne ba re: “Ke monna yo o molemo.” Ba bangwe ba ne ba re: “Ga a nna jalo, mme o tsietsa boidiidi jwa batho.”13 Legale go ne go se na ope yo o neng a bua ka ene phatlalatsa ka ntlha ya go boifa Bajuda.+14 E rile moletlo o le fa gare jaanong, Jesu a tlhatlogela kwa tempeleng mme a simolola go ruta.+15 Jalo Bajuda ba gakgamala, ba re: “Go tla jang gore monna yono a bo a na le kitso ya makwalo,+ a sa ithuta kwa dikolong?”+16 Jesu, le ene, a ba araba a re: “Se ke se rutang ga se sa me, mme ke sa yo o nthomileng.+17 Fa mongwe a eletsa go dira thato ya Gagwe, o tla itse ka ga thuto eno gore a e tswa kwa Modimong+ kgotsa ke bua mo go tswang mo go nna.18 Yo o buang mo go tswang mo go ene o itshenkela kgalalelo; mme yo o senkang kgalalelo+ ya ene yo o mo romileng, yoo o boammaaruri, mme ga go na tshiamololo mo go ene.19 Moshe o ne a lo naya Molao,+ a ga go jalo? Mme ga go na le fa a le mongwe wa lona yo o utlwang Molao. Ke ka ntlha yang fa lo batla go mpolaya?”+20 Boidiidi jwa araba jwa re: “O na le ledimona.+ Ke mang yo o batlang go go bolaya?”21 Fa Jesu a araba a ba raya a re: “Ke ne ka dira tiro e le nngwe,+ mme lotlhe lo gakgametse.22 Moshe o lo neile go rupa ka lebaka leno+—e se gore go tswa mo go Moshe, mme e le gore go tswa mo go borremogologolwane+—mme lo rupisa motho ka sabata.23 Fa motho a amogela go rupa ka sabata gore molao wa ga Moshe o se ka wa tlolwa, a lo nkgalefetse mo gogolo ka gonne ke ne ka dira gore motho a nne le botsogo jo bo siameng ka botlalo ka sabata?+24 Tlogelang go atlhola ka ponalo ya kafa ntle, mme atlholang ka katlholo e e siameng.”+25 Jalo bangwe ba banni ba Jerusalema ba simolola gore: “Yono ke ene monna yo ba batlang go mmolaya,+ a ga se ene?26 Le fa go ntse jalo, bonang! o bua phatlalatsa,+ mme ga ba mo reye sepe. Babusi ga ba ise ba itse gore ruri yono ke Keresete, ga ke re?+27 Go farologana le moo, re a itse kwa monna yono a tswang gone;+ mme fa Keresete a tla, ga go na ope yo o tshwanetseng go itse kwa a tswang gone.”+28 Jalo Jesu a goa fa a ntse a ruta mo tempeleng mme a re: “Lo a nkitse e bile lo itse kwa ke tswang gone.+ Gape, ga ke a tla ka bogame,+ mme yo o nthomileng ke wa mmatota,+ mme ga lo mo itse.+29 Nna ke a mo itse,+ ka gonne ke moemedi yo o tswang kwa go ene, mme Ene yoo o nthomile.”+30 Ka gone ba simolola go batla go mo tshwara,+ mme go ne go se ope yo o neng a mmaya seatla, ka gonne nako ya gagwe+ e ne e ise e tle.31 Le fa go ntse jalo, bontsi jwa boidiidi jwa dumela mo go ene;+ mme ba re: “Fa Keresete a goroga, ga a kitla a dira ditshupo+ tse di fetang tse monna yono o di dirileng, ga ke re?”32 Bafarasai ba utlwa boidiidi bo ngongorega ka dilo tseno ka ga gagwe, mme baperesiti ba bagolo le Bafarasai ba romela badiredi go ya go mo tshwara.+33 Jalo Jesu a re: “Ke tswelela lobakanyana le lona pele ga ke ya kwa go yo o nthomileng.+34 Lo tla mpatla,+ mme ga lo kitla lo mpona, mme kwa ke leng gone ga lo ka ke lwa tla.”+35 Jalo Bajuda ba raana ba re: “Monna yono o ikaelela go ya kae, mo re se kitlang re mmona? Ga a ikaelele go ya kwa Bajudeng ba ba phatlaletseng+ mo gare ga Bagerika a bo a ruta Bagerika, ga ke re?36 Lefoko le a le buileng leno le rayang le le reng, ‘Lo tla mpatla, mme ga lo kitla lo mpona, mme kwa ke leng gone ga lo ka ke lwa tla’?”37 Jaanong ka letsatsi la bofelo, letsatsi le legolo la moletlo,+ Jesu o ne a eme ka dinao mme a goa, a re: “Fa mongwe a nyorilwe,+ a a tle kwa go nna mme a nwe.38 Yo o dumelang mo go nna,+ fela jaaka Lokwalo lo boletse, ‘Melatswana ya metsi a a tshelang e tla elela+ e tswa mo tengteng ga gagwe.’”39 Le fa go ntse jalo, o ne a bolela seno ka ga moya o ba ba dumelang mo go ene ba neng ba tloga ba o amogela; gonne go fitlha jaanong go ne go se na moya,+ ka gonne Jesu o ne a ise a galalediwe.+40 Jalo bangwe ba boidiidi ba ba neng ba utlwa mafoko ano ba re: “Ruri yono ke Ene Moporofeti.”+41 Ba bangwe ba re: “Yono ke Keresete.”+ Mme ba bangwe ba re: “Tota Keresete+ ga a tswe kwa Galalea, ga ke re?+42 A Lokwalo ga lo a re Keresete o tswa mo losikeng lwa ga Dafide,+ le kwa Bethelehema+ motsana o Dafide a kileng a bo a nna kwa go one?”+43 Jalo ga tsoga kgaogano mo gare ga boidiidi+ ka ntlha ya gagwe.44 Bangwe ba bone, le fa go ntse jalo, ba ne ba batla go mo tshwara, mme go ne go se ope yo o neng a mo ama ka diatla.45 Jalo badiredi ba boela kwa baperesiting ba bagolo le Bafarasai, mme Bafarasai ba ba raya ba re: “Ke ka ntlha yang lo sa mo tlisa fano?”46 Badiredi ba fetola ba re: “Ga go ise go ke go nne le motho yo mongwe yo o kileng a bua jaana.”+47 Bafarasai le bone ba araba ba re: “Ga lo a tsiediwa le lona, ga ke re?48 Ga go na le fa a le mongwe wa babusi kgotsa wa Bafarasai yo o dumetseng mo go ene, ga ke re?+49 Mme boidiidi jono jo bo sa itseng Molao ke batho ba ba hutsegileng.”+50 Nikodemo, yo o neng a tlile kwa go ene pelenyana, e bile e le yo e neng e le mongwe wa bone, a ba raya a re:51 “Molao wa rona ga o atlhole motho fa o ise o utlwe+ mo go ene pele le go itse se a se dirang, a ga go jalo?”52 Fa ba araba ba mo raya ba re: “Le wena ga o tswe kwa Galalea, ga ke re? Hukutsa mme o tlhokomele gore ga go na moporofeti+ yo ruri a tla tsosiwang kwa Galalea.”* Mekwalo ya Codex Sinaiticus, Codex Vaticanus le Sinaitic Syriac codex e tlogela ditemana 53 go ya go kgaolo 8 , temana 11 , tse di balegang (e na le go sa tshwane gongwe mo mekwalong mengwe e e farologaneng ya Segerika le dithanolo tsa teng) jaana:53 Jalobatsamayamongwelemongweayakwalegaenglagagwe.


text:
News
[ 1-10 OF 5801 ]
-
Mapodisi a tlhotlhomisa bogodu jwa leruoMookamela mapodisi a Lobatse, Superintendent Photsanyana Mogatsaseno a re ba tlhotlhomisa monna mongwe mabapi le...
-
Segone o tshela ka go suga matlaloBatswana ba tsweletse ka go lebogela mananeo go itlhamela mebereko le go itshedisa. Rre Gaogakwe Segone...
-
Makgasa a dikiribane a fetola botshelo jwa monana
-
Tshwaraganang le Puso go lwantsha borukuthi - KomaBanni ba Mahalapye le metse e e mo tikologong ba kopilwe go thusana le mmuso...
-
Monna o thudilwe ke koloi kwa MahalapyeMonna mongwe wa dingwaga tse di masome a marataro le bosupa wa kgotla ya Bokaa...
-
Mapodisi a tlhotlhomisa kotsi ya koloiMapodisi a Tshane ba tlhotlhomisa tiragalo e mo go yone, rre mongwe wa dingwaga tse...
-
Ba thuto ga e golelwe ba rotloeditswe tiriso ya maranyaneBaithuti ba kgaolo potlana ya Bobirwa ba rotloeditswe go ithuta maranyane. Kgakololo e, e dule ka...
-
Lenaneo le thusa mo-na-le-bogoleE re ka puso ya lefatshe leno e ikaeletse go ntsha Motswana mongwe le mongwe...
-
Keabile o itshetsa ka go betla
-
Ba abetse banni dikgetse tsa raeseKhamphani ya Carapperl Botswana, e abetse banni ba metse ya Matlagatsi, Mantshwabisi le Serinane kwa...
Today event
No Event Present..
Upcoming events
No Event Present..
Main Links
Networks
Social Network
Useful Links
Services


text:
WEBSITE YA JW.ORG
Go Dirisa JW.ORG mo Sedirisiweng sa Ileketeroniki
Ditsebe tsotlhe tsa website le dikarolo tsa yone tse di kgonang go lebelelwa mo khomputareng di kgona go lebelelwa ka smartphone le tablet. Le fa go ntse jalo, diteng le tsela e website e tlhagang ka yone ga e tshwane le mo khomputareng. Setlhogo seno se tla go thusa go bona dilo tse o di batlang mo jw.org.
Dirisa Diteng Tsa go Batla Dilwana mo Sedirisiweng sa Ileketeroniki
Fa o dirile full-screen dikarolo tsa konokono di tlhagelela kwa godimo mo sekirining mme tse dingwe di mo molemeng wa sekirini.
Mo sedirisiweng se se nang le sekirini se sennye dikarolo tseno di tlhagelela mo molemeng fela. Diteng tseno ga di na go tlhaga fa di sa dirisiwe gore website e kgone go tlhagelela ka botlalo.
Tobetsa konopo ya Diteng go fitlha kgotsa go tlhagisa diteng. Tobetsa leina la karolo e o batlang go ya kwa go yone.
Tobetsa letshwao le le lebileng kwa tlase go bula dikarolwana tsa diteng. Tobetsa leina la karolwana e o e batlang.
Tobetsa letshwao le le lebileng kwa godimo go tswala dikarolwana tseo.
Tobetsa konopo ya JW.ORG go ya kwa tshimologong ya website.
Tobetsa Tlhopha Puo go tlhagisa dipuo tse di leng gone.
Tobetsa Senka (karolo eno ga ise e nne gone) go bona tshedimosetso o dirisa karolo ya go senka mo website.
Go Batla Ditlhogo Kgotsa Dikgaolo Tsa Kgatiso
Fa o dirile full-screen mo sedirisiweng sa gago, lenaane la diteng le nna le tlhagile fa o ntse o bala. Mme ga le tlhage mo didirisiweng tse dinnye.
Tobetsa konopo e e tlhagisang lenaane la diteng. Tobetsa setlhogo kgotsa kgaolo e o e batlang.
Tobetsa E e Fetileng go tlhagisa setlhogo kgotsa kgaolo e e fetileng.
Tobetsa E e Latelang go tlhagisa setlhogo kgotsa kgaolo e e latelang.
Tobetsa konopo ya go fitlha lenaane la ditlhogo gore o tswelele ka se o se balang.
Go Dirisa Baebele mo Internet
Tsena mo DIKGATISO > BAEBELE o bo o tobetsa konopo ya Bala mo Internet. Kgotsa tobetsa link ya Bala Baebele mo Internet kwa tsebeng ya TSHIMOLOGO.
Mo karolong ya Bontsha, tlhopha buka le kgaolo e o e batlang o bo o tobetsa Ya Kwa Go.
Fa o ntse o bala kgaolo, karolo ya Bontsha e tla nna e tlhaga gore o kgone go ya kwa kgaolong e nngwe ka bonako.
Tobetsa setshwantsho sa Pin mo karolong ya Bontsha go dira gore karolo eno e se ka ya tlhaga. Fa o batla go ya kwa kgaolong e nngwe, ya kwa godimo kgotsa kwa tlase mo tsebeng e o leng mo go yone.
Tobetsa setshwantsho sa Pin mo karolong ya Bontsha gore karolo eno e nne e tlhagile fa o ntse o bala.
Tobetsa konopo ya go tlhagisa lenaane la dibuka tsa Baebele.
Tobetsa E e Fetileng go tlhagisa kgaolo e e fetileng.
Tobetsa E e Latelang go tlhagisa kgaolo e e latelang.
Tobetsa konopo ya go tswala lenaane la dibuka tsa Baebele.
Go Reetsa Kgatiso e e Rekotilweng
Fa e le gore kgatiso e o e balang e rekotilwe go tla tlhagelela lebokoso le le bontshang gore o ka e reetsa.
Tobetsa Tshameka gore o reetse kgatiso e e rekotilweng.
Tobetsa Emisa fa o batla go emisa. Tobetsa Tshameka fa o batla go tswelela fa o emisitseng teng.
Tobetsa fa o batlang go reetsa teng. O ka ya kwa morago kgotsa kwa pele.
Fa o reeditse kgatiso e e rekotilweng, lebokoso le le bontshang gore o reeditse kgatiso le tla nna le ntse le tlhagelela kwa godimo fa o ntse o bala go ya kwa tlase. Seno se tla go thusa gore o kgone go emisa le go tswelela o reetsa ntle le go latlhegelwa ke fa o neng o bala teng.


text:
Totatota Baebele e Ruta Eng?
Sedirisiwa seno sa go ruta Baebele se diretswe go go thusa go ithuta se Baebele e se rutang ka dikgang tse di farologaneng, go akaretsa gore ke ka ntlha yang fa re boga, go direga eng fa re swa, kafa re ka nnang le botshelo jo bo itumedisang jwa lelapa ka gone le dikgang tse dingwe tse di oketsegileng.
A Modimo O ne A Batla Gore Maemo a Nne Jaana?
O ka tswa o ipotsa gore ke eng fa mathata a le mantsi thata jaana gompieno. A o ne o itse gore Baebele ya re go tla nna le phetogo ya mmatota le gore o ka solegelwa molemo?
KGAOLO 1
Dithuto Tsa Boammaaruri ke Dife ka Modimo?
A o akanya gore Modimo o amega ka wena? Ithute ka botho jwa gagwe le kafa o ka atamalanang le ene ka gone.
KGAOLO 2
Baebele—Buka e e Tswang Kwa Modimong
Baebele e ka go thusa jang go lebana le mathata a gago? Ke ka ntlha yang fa o ka ikanya boporofeti jo bo mo Baebeleng?
KGAOLO 3
Boikaelelo Jwa Modimo ke Eng ka Lefatshe?
A boikaelelo jwa Modimo ka lefatshe la paradaise bo tla diragadiwa? Fa go le jalo, bo tla diragadiwa leng?
KGAOLO 4
Jesu Keresete ke Mang?
Ithute gore ke ka ntlha yang fa Jesu e le Mesia yo o solofeditsweng, o ne a tswa kae le gore ke ka ntlha yang fa e le Morwa yo o tsetsweng a le esi wa ga Jehofa.
KGAOLO 5
Thekololo—Mpho ya Modimo e e Botlhokwatlhokwa
Thekololo ke eng? E ka go solegela molemo jang?
KGAOLO 6
Baswi ba Kae?
Ithute se Baebele e se buang ka gore baswi ba kae le gore ke ka ntlha yang fa batho ba swa.
KGAOLO 7
Tsholofelo ya Mmatota ka Batho Ba o Ba Ratang ba ba Suleng
A o tlhokafaletswe ke mongwe yo o mo ratang? A go a kgonega go bona baswi gape? Ithute se Baebele e se rutang ka tsogo ya baswi.
KGAOLO 8
Bogosi Jwa Modimo ke Eng?
Batho ba le bantsi ba itse thapelo ya Morena. Polelwana e e reng: “A bogosi jwa gago bo tle” e kaya eng?
KGAOLO 9
A re Tshela “mo Metlheng ya Bofelo”?
Ela tlhoko kafa ditiro le mekgwa ya batho ba ba re dikologileng e bontshang ka gone gore re tshela mo “metlheng ya bofelo” e Baebele e neng ya bolelela pele ka yone.
KGAOLO 10
Dibopiwa Tsa Semoya—Kafa di re Amang ka Gone
Baebele e bua ka baengele le madimona. A dibopiwa tseno tsa semoya ke tsa mmatota? A di ka ama botshelo jwa gago?
KGAOLO 11
Ke ka Ntlha Yang fa Modimo a Letleletse Pogo?
Batho ba le bantsi ba akanya gore Modimo o molato ka ntlha ya pogo e e tletseng mo lefatsheng. Wena o akanyang? Ithute se Modimo a se buang ka mabaka a go bo re boga.
KGAOLO 12
Go Tshela ka Tsela e e Itumedisang Modimo
Go a kgonega go tshela botshelo jo bo itumedisang Jehofa. Tota e bile, o ka kgona go nna tsala ya gagwe.
KGAOLO 13
Tsela e Modimo a Lebang Botshelo ka Yone
Modimo o leba jang go ntsha mpa, go tshelwa madi le botshelo jwa diphologolo?
KGAOLO 14
Kafa o ka Dirang ka Teng Gore Botshelo Jwa Lelapa la Gago bo Itumedise
Lorato lo Jesu a neng a lo bontsha ke sekao se banna ba ba nyetseng, basadi ba ba nyetsweng, batsadi le bana ba ka se etsang. Re ithuta eng mo go ene?
KGAOLO 15
Kobamelo e e Amogelwang ke Modimo
Sekaseka dikarolo tse thataro tse di tlhaolang ba ba mo bodumeding jwa boammaaruri.
KGAOLO 16
Ema o Nitame mo Kobamelong ya Boammaaruri
Ke dikgwetlho dife tse o ka lebanang le tsone fa o bua le ba bangwe ka se o se dumelang? O ka dira seo jang o sa kgopise ba bangwe?
KGAOLO 17
Atamela Modimo ka Thapelo
A Modimo o a go reetsa fa o rapela? Go araba potso eno, o tshwanetse go tlhaloganya se Baebele e se rutang ka thapelo.
KGAOLO 18
Kolobetso le Kamano ya Gago le Modimo
Ke dikgato dife tse di tlhokegang gore o tshwanelegele kolobetso ya Bokeresete? Ithute gore e kaya eng le gore e tshwanetse go dirwa jang.
KGAOLO 19
Nnela Ruri mo Loratong Lwa Modimo
Re ka bontsha jang lorato le go lebogela sotlhe se Modimo a re diretseng sone?
DINTLHA TSE DI OKETSEGILENG
Leina la Modimo—Tsela e le Dirisiwang ka Yone Le se Le se Kayang
Leina la Modimo le ntshitswe mo dithanolong tse dintsi tsa Baebele. Ka ntlha yang? A go dirisa leina la Modimo go botlhokwa?
DINTLHA TSE DI OKETSEGILENG
Kafa Boporofeti Jwa ga Daniele bo Bolelelang Pele ka Gone go Goroga ga ga Mesia
Dingwaga di feta 500 pelenyana, Modimo o ne a senola nako e e tlhomameng e Mesia a neng a tla goroga ka yone. Ithute ka boporofeti jono jo bo kgatlhang!
DINTLHA TSE DI OKETSEGILENG
Jesu Keresete—Mesia yo o Solofeditsweng
Jesu o ne a diragatsa dipolelelopele tsotlhe tsa Baebele tse di kaga Mesia. Tlhomamisa mo Baebeleng ya gago gore dipolelelopele tseno di ne tsa diragadiwa ka botlalo.
DINTLHA TSE DI OKETSEGILENG
Boammaaruri ka Rara, Morwa le Moya o o Boitshepo
Batho ba le bantsi ba dumela gore thuto ya Tharonngwe e mo Baebeleng. A seo ke boammaaruri?
DINTLHA TSE DI OKETSEGILENG
Lebaka La go Bo Bakeresete ba Boammaaruri ba sa Dirise Sefapaano mo Kobamelong
A ruri Jesu o swetse mo sefapaanong? Bala karabo ya potso eno mo Baebeleng.
DINTLHA TSE DI OKETSEGILENG
Sejo sa Morena sa Maitseboa—Tiragalo e e Ketekwang go Tlotla Modimo
Bakeresete ba laetswe go keteka Segopotso sa loso lwa ga Keresete. Se tshwanetse go ketekwa leng le gone jang?
DINTLHA TSE DI OKETSEGILENG
A ke Boammaaruri Gore Batho Ba na Le Karolo Nngwe mo go Bone E e Sa Bonaleng e Bile e sa Swe?
Batho ba le bantsi ba akanya gore fa motho a swa karolo nngwe ya gagwe e e sa bonaleng e tlogela mmele e bo e tswelela e tshela. Lefoko la Modimo le re bolelela eng?
DINTLHA TSE DI OKETSEGILENG
Sheole le Hadese ke Eng?
Dithanolo dingwe tsa Baebele di dirisa lefoko “lebitla” kgotsa “dihele” go kaya Sheole le Hadese. Totatota mafoko ano a kaya eng?
DINTLHA TSE DI OKETSEGILENG
Letsatsi la Katlholo ke Eng?
Ithute kafa Letsatsi la Katlholo le tla nnang tshegofatso ka gone mo bathong botlhe ba ba ikanyegang.
DINTLHA TSE DI OKETSEGILENG
1914—Ngwaga o o Botlhokwa Thata mo Boporofeting Jwa Baebele
Go na le bosupi bofe mo Baebeleng jo bo bontshang gore 1914 e ne e le ngwaga wa botlhokwa thata?
DINTLHA TSE DI OKETSEGILENG
Mikaele Moengele yo Mogolo ke Mang?
Baebele e tlhalosa gore moengele yono yo mogolo yo o maatla ke mang. Ithute mo go oketsegileng ka ene le ka se a se dirang gone jaanong.
DINTLHA TSE DI OKETSEGILENG
Go Bona Gore “Babelona o Mogolo” ke Mang
Buka ya Tshenolo e bua ka mosadi yo o bidiwang “Babelona o Mogolo.” A ke mosadi wa mmatota? Baebele ya reng ka ene?
DINTLHA TSE DI OKETSEGILENG
A Jesu o Tsetswe ka December?
Ela tlhoko maemo a bosa ka nako ya ngwaga ya fa Jesu a ne a tsalwa. Seo se re bolelela eng?
DINTLHA TSE DI OKETSEGILENG
A re Tshwanetse go Keteka Malatsi Mangwe a a Ketekwang?
Bontsi jwa malatsi a boikhutso a a tlwaelegileng mo lefelong la lona a simologile kae? O ka nna wa gakgamadiwa ke go utlwa dikarabo tsa potso eno.


text:
Ke Direng fa ke Tlhoile Sekolo?
Se o se tlhokang ke se
Go nna le boikutlo jo bo siameng ka go ithuta. Leka go akanya ka melemo ya go ithuta. Dirutwa dingwe di ka bonala di se botlhokwa go le kalo gone jaanong. Le fa go ntse jalo, dilo tse o ithutang tsone mo dirutweng tse di farologaneng di tla go thusa go itse dilo di le dintsi. Di tla go thusa go ‘
nna dilo tsotlhe mo bathong ba mefuta yotlhe,’ le go nna le bokgoni jwa go bua le batho ba maemo a a farologaneng. (1 Bakorintha 9:22) Mme le fa go ka nna jang di tla go thusa go tokafatsa bokgoni jwa gago jwa go akanya—bokgoni jo ruri bo tla go thusang fa nako e ntse e ya.
Go nna le boikutlo jo bo tshwanetseng ka morutabana wa gago. Fa o akanya gore morutabana wa gago o a lapisa, tlhoma mogopolo mo go se se rutiwang e seng mo mothong. Gakologelwa gore morutabana wa gago o tshwanetse a bo a ile a ruta ditlhopha tse dingwe dirutwa tsone tseo makgetlho a le masomesome kgotsa a le makgolokgolo. Ka jalo e ka nna kgwetlho mo go ene gore a nne a le matlhagatlhaga ka tsela e a neng a le ka yone kwa tshimologong fa a ruta serutwa seno.
Ntlha e e ka thusang: Kwala dintlha, kopa tshedimosetso e e oketsegileng ka tlotlo mme o bontshe gore o kgatlhegela serutwa seno. Matlhagatlhaga a a tshelanwa.
Leba bokgoni jwa gago ka tsela e e tshwanetseng. Sekolo se ka senola bokgoni jo o nang le jone mme o sa itse gore o na le jone. Paulo o ile a kwalela Timotheo jaana: ‘
Kgotletsa jaaka molelo mpho ya Modimo e e mo go wena.’ (2 Timotheo 1:6) Go bonala Timotheo a ne a abetswe mpho nngwe ya moya o o boitshepo. Mme “mpho” ya gagwe e ne e tshwanetse go tokafadiwa gore e se ka ya ija fela. Gone ke boammaaruri gore bokgoni jo o nang le jone mo dilong tsa sekolo ga bo tswe kwa Modimong ka tlhamalalo. Mme gone, o na le bokgoni jo bo sa tshwaneng le jwa ga ope. Sekolo se ka go thusa go lemoga dinonofo tse o neng o sa itse gore o na le tsone.


text:
BASHA BA BOTSA JAANA
Ke Eng se ke Tshwanetseng go se Itse ka go Romelelana Melaetsa?
:-) Fa go romelelana melaetsa go dirisiwa sentle, e ka nna tsela e e molemo ya go itse gore ditsala tsa gago di ntse di tsoga jang.
:-( Fa go sa dirisiwe sentle, go ka senya botsala jwa lona—ga ba ga go senya leina.
Setlhogo seno se tla go lemotsha se o tshwanetseng go se itse ka
Gape go tla tlotliwa ka:
Ba o ba romelelang melaetsa
Basha ba le bantsi ba tsaya go romelelana melaetsa e le tsela e e molemo ya go buisana. Fa batsadi ba gago ba se na bothata le gone, go romelelana melaetsa go dira gore o kgone go itse gore go ntse go ya jang ka batho ba o romelelanang melaetsa le bone.
“Papa ga a rate fa nna le nnake re bua le basimane. Fa re bua le bone ka founo, o batla re dirise founo ya mo ntlong, mo kamoreng ya bonno, ba bangwe ba le teng.”—Lenore.
Se o tshwanetseng go se itse: Fa o naya mongwe le mongwe fela dinomoro tsa gago, o ka itsenya mo mathateng.
“Fa o se kelotlhoko gore o naya mang dinomoro tsa gago, o tla romelelwa melaetsa kgotsa ditshwantsho tse o sa di batleng.”—Scott.
“Fa o romelelana melaetsa ka metlha le motho wa bong bo sele, lo ka iphitlhela lo setse lo kgatlhegelana.”—Steven.
Baebele ya re: “
Yo o botlhale ke yo o boneng masetlapelo a bo a iphitlha.” (Diane 22:3) Go ela dilo dingwe tlhoko go ka go thusa go tila mathata.
Se se diragetseng: “
Nna le mosimane mongwe re ne re le ditsala e bile re nna re romelelana melaetsa. Ke ne ke ipolelela gore re ditsala fela tse di ntshanang seinong. Ke ne ke sa bone seo e le bothata go fitlha a mpolelela gore o a nthata. Fa ke akanya ka se se diragetseng, ke gone ke bonang gore ke ne ke sa tshwanela go bo ke ile ka nnela go romelelana melaetsa le ene.”—Melinda.
Akanya ka seno: O akanya gore botsala jwa ga Melinda le mosimane yono bo tla amega jang fa Melinda a sena go itse gore o ikutlwa jang ka ene?
Fetola se se diragetseng! O akanya gore Melinda a ka bo a dirile eng gore ene le mosimane yono ba tswelele e le ditsala fela?
Melaetsa e o e romelang
Go motlhofo go romelelana melaetsa—e bile go monate go e amogela—mo e leng gore go motlhofo go lebala gore batho ba ka nna ba tlhaloganya se o se kwadileng ka tsela e sele.
Se o tshwanetseng go se itse: Se o se kwalang se ka tlhaloganngwa ka tsela e sele.
“Mo molaetseng motho a ka se kgone go lemoga maikutlo a mokwadi le segalo sa lentswe—tota le fa a tsentse matshwao mo molaetseng. Go ka baka dikgotlhang.”—Briana.
“Basetsana bangwe ba ile ba itshenya maina e bile ba itsege ka go tshameka ka maikutlo a lorato a basimane mo melaetseng e ba ba romelelang yone.”—Laura.
Baebele ya re: “
Batho ba ba siameng ba akanya pele pele ba araba.” (Diane 15:28, Good News Translation) Re ithuta eng mo temaneng eno? Bala molaetsa wa gago gape pele ga o o romela!
Fa o romela melaetsa
Go ka nna molemo gore o itlhomele melao ya go romela melaetsa.
Se o tshwanetseng go se itse: Fa o sa ele tlhoko mokgwa o o kwalang melaetsa ka one, batho ba ka nna ba tsaya gore ga o na maitseo mme seo sa dira gore ba go kekologe.
“Go motlhofo go lebala go nna maitseo fa o kwala melaetsa. Ke na le go iphitlhela ke kwala melaetsa mme ke ntse ke tlotla le mongwe kgotsa re le mo tafoleng re ja.”—Allison.
“Go kotsi go romela melaetsa o ntse o kgweetsa. Fa o sa tlhome mogopolo mo tseleng, o ka baka kotsi.”—Anne.
Baebele ya re: “
Sengwe le sengwe se na le nako e se e tlhometsweng, . . . nako ya go didimala le nako ya go bua.” (Moreri 3:1, 7) Fela jaaka o tshwanetse go nna kelotlhoko fa o bua, o tshwanetse go nna kelotlhoko le fa o romela melaetsa!
Dikgakololo ka Melaetsa
Ba o ba romelelang melaetsa
;-) Ikobele kaelo ya batsadi ba gago.—Bakolosa 3:20.
;-) O se ka wa naya mongwe le mongwe dinomoro tsa gago. Fa ka bonolo o gana go naya batho tshedimosetso ya sephiri—go akaretsa dinomoro tsa gago tsa selula—o nna le bokgoni jo o tla bo tlhokang fa o ntse o gola.
;-) O se ka wa tlwaela batho ka tsela e e feteletseng o bo o ba romelela melaetsa e e bontshang gore o tshameka ka maikutlo a bone a lorato. Fa maikutlo a lorato a ka gola, o tla bo o ipakela masetlapelo le mathata.
“Batsadi ba me ba a itse gore ke dirisa founo ya me ya selula sentle, ka jalo ba a ntshepa gore ke tla dira ditshwetso tse di botlhale malebana le gore ke tla tsenya dinomoro tsa bomang mo founong.”—Briana.
Melaetsa e o e romelang
;-) Pele o simolola go kwala molaetsa, ipotse jaana, ‘A mo boemong jono, go romela molaetsa go siame?’ Gongwe go ka tswa go le botoka go letsa kgotsa go bua le motho difatlhego di lebane.
;-) O se ka wa kwala se o ka se kgoneng go se bolelela motho ka tlhamalalo. Sarah wa dingwaga di le 23 a re: “
Fa o sa kgone go bua sengwe, o se ka wa se kwala.”
“Fa mongwe a go romelela ditshwantsho tse di tsosang keletso ya tlhakanelodikobo, bolelela batsadi ba gago. Seo se tla go sireletsa e bile se tla dira gore batsadi ba gago ba go tshepe.”—Sirvan.
Fa o romela melaetsa
;-) Itirele tshwetso go sa le gale ya gore ke leng o ka se diriseng founo. Mosetsana yo o bidiwang Olivia a re: “
Ga ke dirise founo ya selula fa ke le mo tafoleng ke ja kgotsa fa ke ithuta. Ke a e tima fa ke le kwa dipokanong tsa Bokeresete gore ke se ka ka raelesega go e leba.”
;-) Akanyetsa ba bangwe. (Bafilipi 2:4) O se ka wa romela molaetsa mme o ntse o tlotla le mongwe.
“Ke ipeetse melao ya gore ke se ka ka romelela batho melaetsa fa ke na le ditsala, kwantle ga fa go tlhokega. E bile ga ke fe batho ba ke sa ba tlwaelang dinomoro tsa me.—Janelly.


text:
BASHA BA BOTSA JAANA
Nka Tlogela Jang go Nna ke Hutsafetse Thata Jaana?
“Fa ditsala tsa me di sa kgone go itshokela mathata a ba nang le one, ke ba thusa go a rarabolola le go dira gore ba ikutlwe botoka. Mme gone, batho ba le bantsi ga ba itse gore fa ke fitlha kwa gae ke tsena mo kamoreng ya me ke bo ke lela.”—Kellie.
“Fa ke hutsafetse, ke itlhaola mo bathong. Fa ke lalediwa golo gongwe, ke dira diipato tsa gore ke se ka ka ya. Ke leka ka bojotlhe gore ba lelapa la gaetsho ba se ka ba lemoga khutsafalo ya me. Ba akanya gore ke siame.”—Rick.
A le wena o a tle o akanye jaaka Kellie kgotsa Rick? Fa e le gore go ntse jalo, o se ka wa itlhaganelela go swetsa ka gore go na le sengwe se se phoso ka wena. Boammaaruri ke gore, ka dinako dingwe mongwe le mongwe wa rona o a tle a hutsafale. Tota le banna le basadi ba ba ikanyegang ba go buiwang ka bone mo Baebeleng ba ne ba tle ba hutsafale.—1 Samuele 1:6-8; Pesalema 35:14.
Mo maemong mangwe, o ka tswa o itse gore ke eng se se go hutsafatsang; mme mo go a mangwe o ka tswa o sa itse. Anna wa dingwaga tse 19 a re: “Ga go tlhokege gore o bo o le mo seemong se se maswe gore o hutsafale. Go ka itlela fela nako nngwe le nngwe, tota le fa o se na mathata mo botshelong. Go ka tswa go sa utlwale mme gone go a direga!”
Go sa kgathalesege gore khutsafalo e bakiwa ke eng
Bua ka gone. Fa Jobe a ne a le mo matshwenyegong a magolo, o ne a re: “Ke tla bua moya wa me o utlwile botlhoko!”—Jobe 10:1.
Kellie: Tsela e ke ikutlwang ke imologile ka yone fa ke sena go bua le mongwe e a gakgamatsa. Kgabagare, mongwe o itse ka seemo se ke leng mo go sone. A ka kgona go latlhela mogala mo mosimeng o ke leng mo go one a bo a nthusa go tswa
—kgabagare ka thusega!
Kwala ka gone. Fa khutsafalo e ama tsela e o lebang botshelo ka yone, o ka nna wa leka go kwala maikutlo a gago. Ka dinako tse dingwe, Dafide o ne a tlhalosa khutsafalo ya gagwe e e boteng mo dipesalemeng tsa gagwe tse di tlhotlheleditsweng. (Pesalema 6:6) Go kwala ka maikutlo a a tshwanang le ao go ka go thusa go “dibela botlhale jo bo mosola le bokgoni jwa go akanya.”—Diane 3:21.
Heather: Go kwala go nthusa go laola dikakanyo tse dintsi tse ke nnang le tsone ka ntlha ya khutsafalo. Fa o kgona go tlhalosa maikutlo a gago le go lemoga gore ke ka ntlha yang fa o ikutlwa jalo, khutsafalo e ka se go fekeetse go le kalo.
Rapela ka gone. Baebele ya re fa o rapela ka dilo tse di go tshwenyang, ‘kagiso ya Modimo e e gaisang kakanyo yotlhe e tla disa pelo ya gago le maatla a gago a mogopolo.’
—Bafilipi 4:6, 7.
Esther: Ke ne ke leka go bona gore tota ke eng se se dirang gore ke hutsafale thata jaana, mme ke ne ke sa kgone. Ke ne ka kopa Jehofa gore a nthuse gore ke itumele. Ke ne ke lapisiwa ke go nna ke hutsafetse mme go se na sepe se se dirang gore ke hutsafale. Kgabagare ke ne ka tlogela go hutsafala. Le ka motlha o se ka wa nyatsa maatla a thapelo!
Kakantsho: Dirisa Pesalema 139:23, 24 e le sekao sa kafa o ka rapelang Jehofa ka teng. Mmolelele maikutlo a gago a a boteng mme o mo kope gore a go thuse go lemoga se se bakang khutsafalo ya gago.
Mo godimo ga dikakantsho tse go tlotlilweng ka tsone pelenyana, o na le letlotlo le le botlhokwa, e leng Lefoko la Modimo, Baebele. Go tlatsa mogopolo wa gago ka dikakanyo tse di agang tse di mo dipegong tsa Baebele go ka ama maikutlo a gago ka tsela e e siameng.—Pesalema 1:1-3.
Fa khutsafalo e sa fele
Ryan a re: “Mo mesong mengwe ke bona go le botoka gore ke nne fela mo bolaong ke sa tsoge gore ke se ka ka nna le letsatsi le lengwe gape le le se nang mosola.” Ryan o na le bolwetse jwa go tshwenyega mo maikutlong jo bo bidiwang clinical depression mme go na le batho ba le bantsi ba ba nang le bolwetse jono. Dipatlisiso di bontsha gore mo e ka nnang mosha a le 1 mo go ba le 4, o nna le mofuta mongwe wa bolwetse jwa go tshwenyega mo maikutlong jo bo masisi kgotsa jo bo seng masisi go le kalo pele a nna mogolo.
O ka lemoga jang gore o na le bolwetse jwa go tshwenyega mo maikutlong? Matshwao mangwe a akaretsa go fetofetoga thata ga maikutlo le tsela e o itshwarang ka yone, go itlhaola mo bathong ba bangwe, go sa kgatlhegele go dira dilo tse dintsi, go fetoga ga tsela e o jang ka yone le tsela e o robalang ka yone le go nna le maikutlo a a tseneletseng a go ikutlwa o se na mosola le go ipona molato go sa tlhokege.
Gone ke boammaaruri gore ka dinako dingwe, mo e batlileng e nna mongwe le mongwe o nna le lengwe la matshwao ano kgotsa a a oketsegileng. Mme fa matshwao ano a tswelela a le teng ka lobaka lo lo fetang dibeke di le mmalwa, ke eng fa o sa bue le batsadi ba gago gore o ye go bona ngaka? Ngaka e ka nna ya kgona go go thusa go lemoga gore a khutsafalo ya gago e bakiwa ke sengwe se se batlang kalafi.
Fa e le gore o na le bolwetse jwa go tshwenyega mo maikutlong jo bo bidiwang clinical depression, ga o tlhoke go tlhabiwa ke ditlhong. Ka ntlha ya go bona kalafi, batho ba le bantsi ba ba nang le bolwetse jono ba ne ba simolola go ikutlwa botoka—gongwe e le lekgetlho la ntlha ba ikutlwa botoka jalo morago ga lobaka lo loleele. E ka ne khutsafalo ya gago e bakiwa ke go tshwenyega mo maikutlong kgotsa nnyaa, gakologelwa mafoko ano a a gomotsang a a mo go Pesalema 34:18: “Jehofa o gaufi le ba ba pelo e phatlogileng; mme o boloka ba ba moya o pitlaganeng.”


text:
BASHA BA BOTSA JAANA
A Motho Yono o Ntshiametse?
A o bone mongwe yo e ka nnang molekane yo o molemo wa lenyalo? Fa e le gore go ntse jalo, o ka itse jang gore a motho yoo o go siametse?
Go botlhokwa gore o se ka wa leba bokafantle jwa motho fela. Aitsane mosetsana yo montle go gaisa a ka tswa a sa ikanyege kgotsa mosimane yo o ratiwang thata a ka tswa a se maitsholo mantle. O batla motho yo o tla kgonang go tshela sentle le ene—motho yo o tshwanelang botho jwa gago sentle e bile mekgele ya gagwe e tsamaisana le ya gago.—Genesise 2:18; Mathaio 19:4-6.
Go Leba ka Kwa Ga se O se Bonang
Sekaseka motho yo o mo kgatlhegelang sentle. Mme gone nna kelotlhoko! O ka iphitlhela o bona fela se o batlang go se bona. Ka jalo, o se ka wa potlakela dilo. Leka go bona gore tota motho yo o mo kgatlhegelang ke motho yo o ntseng jang.
Batho ba le bantsi ba ba ratanang ga ba lebelele dilo tsa botlhokwa. Go na le moo, ba itlhaganelela go lemoga dilo tse ba tshwanang ka tsone: “Re rata mmino o o tshwanang.” “Re itumelela go dira dilo tse di tshwanang.” “Re dumalana ka sengwe le sengwe!” Le fa go ntse jalo, o tshwanetse go leba dilo tsa botlhokwa. O tshwanetse go lemoga “motho wa sephiri wa pelo.” (1 Petere 3:4; Baefeso 3:16) Go na le gore o tlhome mogopolo fela mo goreng lo dumalana go le kana kang, o ka ithuta go le gontsi ka motho yoo fa o ela tlhoko gore o itshwara jang fa lo sa dumalane.
Ka sekai, ela tlhoko dintlha tse di latelang:
Motho yono o tsiboga jang fa lo sa dumalane ka sengwe—a o tatalalela gore dilo di dirwe ka tsela ya gagwe, gongwe a “phatloga ka bogale” kgotsa a dirisa “puo ya go kgoba”? (Bagalatia 5:19, 20; Bakolosa 3:8) A kgotsa motho yono o bontsha go fetofetoga le maemo—o iketleeletsa go ineela e le gore go nne go le kagiso fa fela go se na melaometheo epe ya Baebele e e tlolwang?—Jakobe 3:17.
A motho yono o dirisa matlhajana gore a bone se a se batlang, o batla o fetsa nako le ene fela, a kgotsa o lefufa? A o batla gore o mo itsise sengwe le sengwe se o se dirang? Nicole a re: “Ke a tle ke utlwalele ka batho ba ba ratanang ba bo ba lwa ka gonne yo mongwe a kgopisiwa ke gore nako le nako yo mongwe ga a mmolelele kwa a leng teng. Ke akanya gore seo se supa gore go tla nna le mathata.”—1 Bakorintha 13:4.
Batho ba bangwe ba mo leba jang? Go ka nna molemo gore o bue le batho ba ba sa bolong go mo itse, jaaka bangwe ba ba godileng mo phuthegong. Fa o dira jalo, o tla itse gore a o ‘bolelwa molemo.’—Ditiro 16:1, 2.


text:
BASHA BA BOTSA JAANA
Nka Dirang fa ke Kgaogane le Motho Yo ke Mo Ratang?
Steven a re: “Fa re sena go kgaogana, ke ne ke utlwile botlhoko tota. E ne e le la ntlha ke utlwa botlhoko jaana.”
A o kile wa kgaogana le motho yo o mo ratang? Fa go le jalo, setlhogo seno se ka go thusa.
Kafa go utlwalang ka teng
Batho ba ba kgaoganang ba utlwa botlhoko boobabedi.
Fa e le gore ke wena o neng o batla gore lo kgaogane, gongwe le wena o ikutlwa jaaka Jasmine fa a re: “Ke a itse gore ke utlwisitse motho yo mongwe botlhoko mme ga ke batle go tlhola ke iphitlhela ke le mo seemong seo gape.”
Fa e le gore ga se wena o neng o batla gore lo kgaogane, gongwe o tlhaloganya gore goreng batho ba bangwe ba re go ntse jaaka e kete mongwe o go tlhabile ka tšhaka mo pelong. Lekgarebe lengwe le le bidiwang Janet a re: “Go ntsere lobaka, sa ntlha ke ne ke sa dumele, ke ne ke galefile, ke ipotsa gore go diragatseng, ke utlwile botlhoko thata mme kwa bofelong ke ile ka amogela.”
Sa botlhokwa: Go utlwisa botlhoko go kgaogana le motho yo o mo ratang. Temana nngwe ya Baebele ya re: “Moya o o hutsafetseng o omisa marapo.”—Diane 17:22.
Se o ka se dirang
Bua le mongwe yo o mo tshepang. Baebele ya re: “Molekane wa boammaaruri o lorato ka dinako tsotlhe, mme ke morwarramotho yo o tsholetsweng nako ya fa go na le matshwenyego.” (Diane 17:17) Fa o bua le motsadi kgotsa tsala e o e tshepang, e tla go thusa go akanya sentle.
“Go ile ga feta dikgwedi ke sa bue le ope ka kgang eno. Mme ditsala di ile tsa nthusa. Fa ke sena go ba bolelela, ke ile ka ikutlwa botoka.”—Janet.
Ithute mo go se se go diragaletseng. Seane sengwe sa Baebele se a re: “Bapala botlhale, bapala tlhaloganyo.” (Diane 4:5) Dilo tse di re diragalelang di ka senola botho jwa rona le go re ruta gore re itshware jang fa re swabisitswe ke mongwe.
“Fa ke sena go kgaogana le motho yo ke mo ratang, tsala ya me e ne ya re, ‘O ithutile eng mo kgannyeng eno se o tla se dirisanang fa o ratana gape?’”—Steven.
Rapela. Baebele ya re: “Latlhela mokgweleo wa gago mo go Jehofa, mme ene o tla go tshegetsa.” (Pesalema 55:22) Go rapela go ka go thusa gore o itshoke fa o utlwile botlhoko e bile go ka go thusa go akanyetsa dilo sentle.
“Rapela o sa kgaotse. Jehofa o tlhaloganya se se diragetseng e bile o se itse botoka go go gaisa.”—Marcia.
Thusa ba bangwe. Baebele ya re: “Lo tlhokomela, e seng go kgatlhegela dilo tse di amang lona fela, mme gape go kgatlhegela le dilo tse di amang ba bangwe.” (Bafilipi 2:4) Fa o ntse o thusa batho ba bangwe, o tla kgona go tlhaloganya seemo sa gago botoka.
“Go kgaogana le motho yo o mo ratang go utlwisa botlhoko tota. Mme gone fa nako e ntse e ya, go a siama. Ke ne ke tlhoka go ipha nako ya gore ke fole.”—Evelyn.


text:
A lo Na le Baruti ba ba Duelwang?
Basupi ba ga Jehofa ba latela sekao sa Bakeresete ba lekgolo la ntlha la dingwaga, ke sone se ba se nang batho ba go tweng ke baruti le ba go tweng ke batho fela. Maloko otlhe a a kolobeditsweng ke badiredi ba ba tlhomilweng mme ba nna le seabe mo tirong ya go rera le go ruta. Basupi ba rulagantswe ka diphuthego tse di nang le maloko a ka nna 100. Banna ba ba godileng sentle semoyeng mo phuthegong nngwe le nngwe ba direla e le “
banna ba bagolwane,” kgotsa bagolwane. (Tito 1:5) Ba dira tiro eno kwantle ga go duelelwa ditirelo tsa bone.
Ithute mo go Oketsegileng
DIPOTSO TSE GANTSI DI BODIWANG
Tiro ya Basupi ba ga Jehofa e Tshegediwa Jang ka Madi?
Iponele kafa tiro ya go rera mo lefatsheng lotlhe e golang ka teng le fa go sa kopiwe dikoleke kgotsa ditsabosome.
KE BOMANG BA BA DIRANG THATO YA GA JEHOFA GOMPIENO?
Bagolwane ba Thusa Diphuthego Tsa Basupi ba ga Jehofa Jang?
Bagolwane ke banna ba ba godileng semoyeng ba ba etelelang pele mo phuthegong. Ba thusa phuthego jang?


text:
POLELO 9
Noa o Aga Araka
NOA o ne a na le mosadi le barwa ba le bararo. Maina a bomorwawe e ne e le Sheme, Hame le Jafethe. Mme mongwe le mongwe wa barwa bano o ne a na le mosadi. Ka jalo, go ne go na le batho ba le robedi mo lelapeng la ga Noa.
Jaanong Modimo o ne a kopa Noa gore a dire sengwe se se sa tlwaelegang. O ne a re a age araka e kgolo. Araka eno e ne e le kgolo jaaka sekepe, mme gone e lebega jaaka lebokose le legolo le leleele. Modimo o ne a re, ‘O e dire bogodimo jwa matlhatlaganyane a le mararo, mme o e dire dikamore mo teng.’ Dikamore tseo e ne e le tsa ga Noa le ba lelapa la gagwe, diphologolo, le dijo tse ba neng ba tla di tlhoka.
Gape Modimo o ne a bolelela Noa gore a baakanye araka gore metsi a se ka a tsena mo teng. Modimo o ne a re: ‘Ke tlile go tlisa morwalela o mogolo wa metsi gore ke senye lefatshe lotlhe. Mongwe le mongwe yo o seng mo arakeng o tla swa.’
Noa le bomorwawe ba ne ba ikobela Jehofa mme ba simolola go aga. Mme batho ba bangwe ba ne ba ba tshega. Ba ne ba tswelela ka bosula jwa bone. Ga go na ope yo o neng a dumela Noa fa a ba bolelela se Modimo a neng a tlile go se dira.
Go ne ga tsaya lobaka lo loleele go aga araka ka gonne e ne e le kgolo thata. Kgabagare, morago ga dingwaga di le dintsi, e ne ya fela. Jaanong Modimo o ne a re Noa a tsenye diphologolo mo arakeng. Modimo o ne a mmolelela gore a tlise mefuta mengwe ya diphologolo di le pedi, e tonanyana le e namagadi. Mme Modimo o ne a re mo mefuteng e mengwe ya diphologolo, Noa a tlise di le supa. Gape Modimo o ne a bolelela Noa go tlisa mefuta yotlhe e e farologaneng ya dinonyane. Mme Noa a dira fela jaaka Modimo a ne a mmoleletse.
Morago ga moo, Noa le ba lelapa la gagwe ba ne ba tsena mo arakeng. Mme Modimo a tswala lebati. Noa le ba lelapa la gagwe ba ne ba letile ba le mo teng. A o ko o ipone o le mo arakeng o na le bone, o letile. A tota go ne go tla nna le morwalela jaaka Modimo a ne a buile?


text:
KGAOLO 17
Tshiamelo ya Thapelo
1, 2. Ke eng fa o akanya gore thapelo ke mpho e e kgethegileng, mme ke eng fa re tlhoka go itse gore Baebele ya reng ka yone?
LEFATSHE le lennye tota fa le bapisiwa le dipolanete tse dingwe. Fa Jehofa a leba batho botlhe ba ba mo lefatsheng, ba tshwana fela le lerothodi la metsi mo kgamelong. (Pesalema 115:15; Isaia 40:15) Le fa go ntse jalo, Pesalema 145:18, 19 ya re: “Jehofa o gaufi le botlhe ba ba mmitsang, le botlhe ba ba mmitsang ka boammaaruri. O tla diragatsa keletso ya ba ba mmoifang, e bile o tla utlwa go goa ga bone ba kopa thuso, mme o tla ba boloka.” A tlotla e e seng kana ka sepe! Mmopi wa rona Jehofa o batla gore re nne ditsala tsa gagwe e bile o batla go reetsa dithapelo tsa rona. Boammaaruri ke gore, thapelo ke tshiamelo, gape ke mpho e e kgethegileng e Jehofa a e neileng mongwe le mongwe wa rona.
2 Mme Jehofa o tla re reetsa fa fela re bua le ene ka tsela e a e batlang. Re ka dira seo jang? A re bone gore Baebele ya reng ka thapelo.
LEBAKA LA GO BO RE TSHWANETSE GO RAPELA
3. Ke eng fa o tshwanetse go rapela Jehofa?
3 Jehofa o batla gore o bue le ene. Re itse seo jang? Bala Bafilipi 4:6, 7. Akanya fela ka taletso eo! Mmusi wa dilo tsotlhe o go kgatlhegela fela thata e bile o batla gore o mmulele mafatlha le go mmolelela ka mathata a o lebanang le one.
4. Go rapela ka metlha go ama botsala jwa gago le Jehofa jang?
4 Thapelo e re thusa gore re nne ditsala tse di atamalaneng thata le Jehofa. Fa batho ba tlotla ka metlha, ba buisana ka dilo tse ba tshwenyegileng ka tsone le ka maikutlo a bone, botsala jwa bone bo gola le go feta. Go ntse fela jalo le ka thapelo. Baebele ke buka e Jehofa a e dirisang go re bolelela dilo tse a di akanyang le tsela e a ikutlwang ka yone e bile o re bolelela se a ikaeletseng go se dira mo nakong e e tlang. O ka kgona go bua le ene letsatsi le letsatsi tota le ka maikutlo a gago a a kwa tengteng. Fa o dira jalo, botsala jwa lona bo tla gola fela thata.—Jakobe 4:8.
RE TSHWANETSE GO DIRA ENG GORE MODIMO A UTLWE DITHAPELO TSA RONA?
5. Re itse jang gore Jehofa ga a reetse dithapelo tsa batho botlhe?
5 A Jehofa o reetsa dithapelo tsa batho botlhe? Nnyaa. Jehofa o ne a bua jaana le Baiseraele ka nako ya ga moporofeti Isaia: “Le fa lo dira dithapelo tse dintsi, ga ke a reetsa; diatla tsa lona di tletse tshololo ya madi.” (Isaia 1:15) Ka jalo, fa re se kelotlhoko, re ka nna ra dira dilo tse di tla dirang gore Jehofa a re katoge mo a feleletsang a sa reetse dithapelo tsa rona.
6. Ke eng fa tumelo e le botlhokwa thata jaana? O tshwanetse go bontsha ka eng gore o na le tumelo?
6 Re tshwanetse go nna le tumelo fa re batla gore Jehofa a reetse dithapelo tsa rona. (Mareko 11:24) Baebele ya re: “Kwantle ga tumelo ga go kgonege go mo itumedisa sentle, gonne yo o atamelang Modimo o tshwanetse go dumela gore o gone le gore o nna moduedi wa ba ba mmatlang ka tlhoafalo.” (Bahebera 11:6) Mme gone, ga go a lekana go bua fela re re re na le tumelo. Re tshwanetse go e bontsha ka go ikobela Jehofa letsatsi le letsatsi.—Bala Jakobe 2:26.
7. (a) Ke eng fa re tshwanetse go ikokobetsa le go bontsha tlotlo fa re bua le Jehofa? (b) Re ka bontsha jang gore ga re fitlhele Jehofa sepe fa re rapela?
7 Re tshwanetse go ikokobetsa le go bontsha tlotlo fa re bua le Jehofa. Ka ntlha yang? Fa re na le tshono ya go bua le kgosi kgotsa moporesidente, re tla dira jalo ka tlotlo. Jehofa ke Modimo Mothatayotlhe, ka jalo, re tshwanetse go mmontsha tlotlo e e boteng le go ikokobetsa fa re bua le ene. (Genesise 17:1; Pesalema 138:6) Gape re tshwanetse go bulela Jehofa mafatlha, re mmolelele se se mo dipelong tsa rona, e seng fela go boaboeletsa selo se le sengwe letsatsi le letsatsi.—Mathaio 6:7, 8.
8. Ke eng se re tshwanetseng go se dira fa re sena go rapelela sengwe?
8 Sa bofelo, fa re rapelela sengwe, ga re a tshwanela go rapela fela re bo re phutha matsogo. Ka sekai, fa re kopa Jehofa gore a re neye dilo tse di re tlhokang letsatsi le letsatsi, ga re a tshwanela go nna fela re akanya gore Jehofa o tla re naya sengwe le sengwe se re se kopang le fa gone re kgona go tswa re ya go se berekela. Re tshwanetse go bereka ka thata le go dira tiro epe fela e re e newang. (Mathaio 6:11; 2 Bathesalonika 3:10) Kgotsa fa re kopa Jehofa gore a re thuse go tlogela sengwe se se phoso, re tshwanetse go tila boemo bope fela jo bo ka dirang gore re feleletse re se dirile. (Bakolosa 3:5) A re tlotle ka dipotso tse gantsi batho ba di botsang ka thapelo.
DIPOTSO TSE GANTSI BATHO BA DI BOTSANG KA THAPELO
9. Re tshwanetse go rapela mang? Johane 14:6 e re ruta eng ka thapelo?
9 Re tshwanetse go rapela mang? Jesu o ne a ruta balatedi ba gagwe gore ba rapele ba re, “Rraarona yo o kwa magodimong.” (Mathaio 6:9) Gape o ne a re: “Ke nna tsela le boammaaruri le botshelo. Ga go na ope yo o tlang kwa go Rara fa e se ka nna.” (Johane 14:6) Ka jalo, re tshwanetse go rapela Jehofa fela mme re dirisa leina la ga Jesu. Go dirisa leina la ga Jesu go kaya eng? Fa re batla gore Jehofa a arabe dithapelo tsa rona, re tshwanetse go bontsha gore re tlotla boikarabelo jo bo kgethegileng jo a bo neileng Jesu. Re ithutile gore Jesu o ne a tla mo lefatsheng gore a re golole mo boleong le mo losong. (Johane 3:16; Baroma 5:12) Gape Jehofa o tlhomile Jesu gore e nne ene Moperesiti yo Mogolo le Moatlhodi.—Johane 5:22; Bahebera 6:20.
10. A re tshwanetse go ema ka tsela e e rileng fa re rapela? Tlhalosa.
10 A re tlhoka go ema ka tsela e e rileng fa re rapela? Nnyaa, Jehofa ga a re kope gore re rapele re khubame, re dutse kgotsa re eme ka tsela nngwe e e kgethegileng. Baebele e re ruta gore re ka bua le Jehofa ka tsela epe fela e e bontshang tlotlo. (1 Ditiragalo 17:16; Nehemia 8:6; Daniele 6:10; Mareko 11:25) Ga go botlhokwa gore re rapela Jehofa re ntse jang go na le moo, sa botlhokwa ke gore re rapele go tswa pelong. Re kgona go rapelela kwa godimo kgotsa kwa tlase, gongwe le gongwe fela kwa re leng gone le ka nako nngwe le nngwe fela e re e batlang. Fa re rapela, re ikanya Jehofa gore o tla re utlwa le fa go se na ope yo o tlhaloganyang mathata a rona.—Nehemia 2:1-6.
11. Ke dilo dife tse re ka di bolelelang Jehofa?
11 Ke eng se re ka se rapelelang? Re ka rapelela sengwe le sengwe se se tsamaisanang le thato ya ga Jehofa. Baebele ya re: “Go sa kgathalesege gore ke eng se re se kopang kafa thatong ya gagwe, o a re utlwa.” (1 Johane 5:14) A re ka rapelela dilo tse re di eletsang? Ee. Go rapela Jehofa go tshwana le fa re tlotla le tsala ya rona ya tlhogo ya kgomo. Re ka bolelela Jehofa sengwe le sengwe se re se akantseng le se se mo dipelong tsa rona. (Pesalema 62:8) Re ka mo kopa gore a re neye moya o o boitshepo gore o re thuse go dira se se siameng. (Luke 11:13) Gape re ka kopa Jehofa gore a re neye botlhale jwa go dira ditshwetso tse di siameng le go re naya maatla a go itshokela mathata. (Jakobe 1:5) Re tshwanetse go kopa Jehofa gore a re itshwarele. (Baefeso 1:3, 7) Gape re tshwanetse go rapelela batho ba bangwe go akaretsa le ba losika kgotsa Bakeresetemmogo le rona.—Ditiro 12:5; Bakolosa 4:12.
12. Ke dilo dife tsa botlhokwa tse re tshwanetseng go di rapelela?
12 Ke dilo dife tsa botlhokwa tse re tshwanetseng go di rapelela? Jehofa le thato ya gagwe. Re tshwanetse go leboga Jehofa ka sengwe le sengwe se a re diretseng sone. (1 Ditiragalo 29:10-13) Re itse seno ka gonne fa Jesu a ne a le mo lefatsheng, o ne a ruta balatedi ba gagwe gore ba rapele jang. (Bala Mathaio 6:9-13.) O ne a ba bolelela gore ba simolole ka go rapelela gore leina la Modimo le itshepisiwe. Go tswa foo, a bo a re ba rapelele gore Bogosi Jwa Modimo bo tle le gore thato ya ga Jehofa e dirwe mo lefatsheng. Jesu o ne a re fa re sena go rapelela dilo tseo tsa botlhokwa, ke gone re ka rapelelang dilo tse re di tlhokang. Fa re simolola ka go rapelela dilo tse di amanang le thato ya ga Jehofa, re bontsha se tota se leng botlhokwa mo go rona.
13. Re tshwanetse go rapela nako e e kana kang?
13 Re tshwanetse go rapela nako e e kana kang? Baebele ga e bue sepe ka kgang eno. Dithapelo tsa rona di ka nna dikhutshwane kgotsa dileele go ikaegile ka se re se rapelelang. Ka sekai, re ka nna ra rapela ka bokhutshwane pele re ja mme re ka rapela thapelo e e telele fa re bolelela Jehofa ka dilo tse re tshwenyegileng ka tsone kgotsa re mo leboga. (1 Samuele 1:12, 15) Ga re a tshwanela go nna jaaka batho bangwe ba motlha wa ga Jesu ba ba neng ba rapela dithapelo tse ditelele ka gonne ba leka go kgatlha batho. (Luke 20:46, 47) Dithapelo tse di ntseng jalo ga di kgatlhe Jehofa le e seng. Selo sa botlhokwa se Jehofa a se lebang, ke gore re mo rapele go tswa pelong.
14. Re tshwanetse go rapela ga kae mme seno se re ruta eng ka Jehofa?
14 Re tshwanetse go rapela ga kae? Jehofa a re re bue le ene ka dinako tsotlhe. Baebele ya re re tshwanetse go ‘rapela re sa kgaotse’ gape ya re re ‘nnele ruri mo thapelong.’ (Mathaio 26:41; Baroma 12:12; 1 Bathesalonika 5:17) Jehofa o ikemiseditse go re reetsa nako nngwe le nngwe fela fa re mo rapela. Re ka nna ra mo rapela letsatsi le letsatsi re lebogela lorato le bopelotshweu jo a re bontshang jone. Gape re ka mo kopa gore a re kaele, a re neye maatla le go re gomotsa. Fa e le gore tota re lebogela tshiamelo eno ya thapelo, re tla dirisa tshono nngwe le nngwe go bua le Jehofa.
15. Ke eng fa re tshwanetse go re “amen” kwa bokhutlong jwa thapelo?
15 Ke eng fa re tshwanetse go re “amen” kwa bokhutlong jwa thapelo? Lefoko “amen” le kaya gore “a gonne jalo.” Ke tsela ya go bontsha gore dithapelo tsa rona di tswa mo pelong. (Pesalema 41:13) Baebele ya re go botlhokwa gore re re “amen” fa mongwe a sena go rapela e le go bontsha gore re dumalana le se a se rapeletseng. Re ka dira seo ka go buela kwa godimo kgotsa re buela mo pelong.—1 Ditiragalo 16:36; 1 Bakorintha 14:16.
KAFA MODIMO A ARABANG DITHAPELO TSA RONA KA GONE
16. A tota Jehofa o utlwa dithapelo tsa rona? Tlhalosa.
16 A tota Jehofa o araba dithapelo tsa rona? Ee. Baebele e mmitsa “Moutlwi wa thapelo.” (Pesalema 65:2) Jehofa o reetsa dithapelo tsa batho ba gagwe e bile o a di araba mme o dira jalo ka ditsela tse di farologaneng.
17. Jehofa o dirisa jang baengele le batlhanka ba gagwe ba ba mo lefatsheng go araba dithapelo tsa rona?
17 Jehofa o dirisa baengele le batlhanka ba gagwe ba ba mo lefatsheng go araba dithapelo tsa rona. (Bahebera 1:13, 14) Go na le batho ba le bantsi ba ba neng ba kopa Jehofa gore a ba thuse go tlhaloganya Baebele mme fela fa ba sena go rapela ba ne ba etelwa ke Basupi ba ga Jehofa. Baebele ya re baengele ba na le seabe mo tirong ya go rera “dikgang tse di molemo” mo lefatsheng lotlhe. (Bala Tshenolo 14:6.) Gape, bontsi jwa rona re ile ra kopa Jehofa gore a re thuse ka bothata bongwe kgotsa ka sengwe se re se tlhokang mme Jehofa o ne a re araba a dirisa Mokeresete yo mongwe.—Diane 12:25; Jakobe 2:16.
18. Jehofa o dirisa jang moya o o boitshepo le Baebele go araba dithapelo tsa rona?
18 Jehofa o dirisa moya o o boitshepo go araba dithapelo tsa rona. Fa re mo kopa gore a re thuse ka bothata bongwe, a ka nna a re naya moya o o boitshepo gore o re kaele le go re naya maatla. (2 Bakorintha 4:7) Gape Jehofa o dirisa Baebele go araba dithapelo tsa rona le go re thusa go dira ditshwetso tse di siameng. Fa re bala Baebele, re ka nna ra kopana le ditemana tse di ka re thusang. Gape Jehofa a ka dira gore fa re le kwa Holong ya Bogosi, go nne le mongwe yo o akgelang ka sengwe se re se tlhokang kgotsa mogolwane mongwe a tlotle le rona ka ntlha nngwe e e kgatlhang e e tswang mo Baebeleng.—Bagalatia 6:1.
19. Ke eng go ka nna ga lebega e kete Jehofa ga a arabe dithapelo tsa rona?
19 Ka dinako tse dingwe re na le go ipotsa go re, ‘Ke eng fa Jehofa a ise a arabe dithapelo tsa me?’ Gakologelwa gore Jehofa o itse gore ke leng a tshwanetseng go araba dithapelo tsa rona le gore o tla di araba jang. O itse se re se tlhokang. Re ka nna ra tshwanelwa ke go nna re rapela ka lobakanyana go mmontsha gore tota se re se kopang se tswa mo pelong le go mmontsha gore re na le tumelo mo go ene. (Luke 11:5-10) Ka dinako tse dingwe, Jehofa o araba dithapelo tsa rona ka tsela e re neng re sa e lebelela. Ka sekai, re ka nna ra rapela ka bothata bongwe, mme go na le gore Jehofa a bo tlose, a ka nna a re naya maatla a go bo itshokela.—Bala Bafilipi 4:13.
20. Ke eng fa re tshwanetse go rapela gangwe le gape?
20 Re na le tshiamelo e e seng kana ka sepe ya go bua le Jehofa! Re a itse gore o tla re reetsa. (Pesalema 145:18) Mme fa re mo rapela gangwe le gape e bile re dira jalo go tswa pelong, re tla mo atamela le go feta.